Kilogramu ni kipimo sanifu cha SI kwa ajili ya masi ya gimba. Kifupi chake ni kg. Sehemu yake ndogo huitwa "gramu" kwa kifupi "g". Kuna gramu 1000 katika kilogramu moja. Hata kama kifizikia kuna tofauti kati ya masi na uzito kilogramu hutumiwa pia kama kipimo cha uzito. Kilogramu moja ni sawa na masi ya kilogramu asilia ambayo ni kipande cha metali kilichopo mjini Paris kwenye Ofisi ya Kimataifa ya Vipimo. Nakala 40 za kilogramu asilia zilitengenezwa Paris na kutumwa penginepo duniani penye ofisi za kutunza vipimo kitaifa au kikanda. Kilogramu ilikuwa kati ya vipimo vipya vilivyoanzishwa baada ya mapinduzi ya kifaransa pamoja na kipimo cha mita. Kiasili kilielezwa kuwa sawa na lita moja ya maji kwenye halijoto ya sentigredi 4 (kamili 3,98 °C). Lakini elezo hili halikuridhika wataalamu wa kimataifa wa vipimo wakaendelea kutengeneza mfano wake wa metali ya platini-iridi. Nakala zake hutumiwa penginepo kuhakikisha mizani ya taifa fulani ni sahihi. Siku hizi wataalamu wanatafuta bado njia bora kwa sababu wengi hawaridhiki kutegemea gimba moja ambalo linaweza kuharibiwa au kupotea. kilogramu 1 = gramu 1000 kilogramu 1000 = tani moja Kilogramu kwenye tovuti ya sizes.com Tovuti rasmi ya Ofisi ya Kimataifa ya Vipimo Archived 1 Oktoba 2009 at the Wayback Machine.


Abu Dhabi (kwa Kiarabu: أبو ظبي ʼAbū Ẓaby) ndio ufalme mkubwa zaidi katika Shirikisho la Falme za Kiarabu kwenye rasi ya Uarabuni; pia ni jina la mji mkuu wa ufalme huu na wa shirikisho lote. Mji umejengwa kwenye kisiwa karibu na mwambao. Hadi 1970 ilikuwa mji mdogo wa nyumba za matofali ya matope. Tangu kupatikana kwa pesa ya mafuta mji ulikua kupita kiasi na nyumba zote ni mpya. Mwaka 2000 palikuwa na wakazi wapatao 1,000,000. Wakazi walio wengi sana (80%) si tena wazawa bali wageni, hasa kutoka Asia ya Kusini. Maji matamu hutengenezwa kutokana na maji ya chumvi ya bahari. Kuna mji wa pili katika ufalme: Al Ain yenye wakazi 348,000 (sensa ya mwaka 2003). Mji wa Ruwais ulianzishwa jangwani kabisa. Wikimedia Commons ina media kuhusu: Abu Dhabi


Lango la Historia | Lango la Biografia | Karibuni | Orodha ya Miaka ◄ | Karne ya 3 | Karne ya 4 | Karne ya 5 | ► ◄ | Miaka ya 360 | Miaka ya 370 | Miaka ya 380 | Miaka ya 390 | Miaka ya 400 | Miaka ya 410 | Miaka ya 420 | ► ◄◄ | ◄ | 391 | 392 | 393 | 394 | 395 | 396 | 397 | 398 | 399 | ► | ►► Dola la Roma lagawiwa baada ya kifo cha Kaisari Theodosio kwa pande mbili za Magharibi (mji mkuu ni Roma) na Mashariki (mji mkuu ni Konstantinopoli). 17 Januari - Theodosius Mkuu, Kaisari wa Dola la Roma Wikimedia Commons ina media kuhusu: 395


Play media Ukuta wa Maombolezo (KWA Kiebrania: הכותל המערבי - hakotel hama'ariv "ukuta wa magharibi") katika mji wa kale wa Yerusalemu ni patakatifu pa dini ya Uyahudi. Ukuta huo ni mabaki pekee yanayoonekana ya hekalu la Yerusalemu la pili jinsi lilivyopanuliwa na mfalme Herode Mkuu kuanzia mwaka 20 KK. Hekalu hilo lilibomolewa na Waroma mwaka 70 BK wakati wa vita ya Waroma dhidi ya Wayahudi. Ukuta si sehemu ya hekalu lenyewe bali ulikuwa ukuta wa pembeni wa uwanja uliotengenezwa kwa vifusi kwenye mlima wa hekalu. Jina la "Ukuta wa Maombolezo" limetokana na desturi ya Wayahudi kuonyesha huzuni yao juu ya kuharibiwa kwa hekalu hasa wakisali mahali hapa. Asili ya jina inaaminiwa kuwa lugha ya Kiarabu, halafu likaingia katika lugha nyingi. Kwa Kiebrania ukuta huitwa "ukuta wa magharibi" tu na hata jina hili limeenea katika lugha mbalimbali. Wayahudi huheshimu mahali hapa kwa sababu ni sehemu ya hekalu la Yerusalemu la mwisho tena sehemu ya mabaki haya yaliyo karibu na Patakatifu pa Patakatifu pa hekalu lile. Wengi wao huamini ya kwamba Patakatifu pa Patakatifu palikuwa mahali pa kuwepo kwa Mungu duniani ya mlango wa mbinguni ni juu yake.


Fizikia (kutoka neno la Kigiriki φυσικός, physikos, "ya kimaumbile", ambalo tena linatokana na φύσις, physis, "umbile") ni fani ya sayansi inayohusu maumbile ya ulimwengu, hususan asili ya dunia na viumbe vyote. Ni taaluma yenye kushughulika na maada na uhusiano wake na nishati. Fizikia imetoa mchango mkubwa katika sayansi, teknolojia na falsafa. Tangu zama za nyuma kabisa, wanafalsafa ya asili walijaribu kueleza mafumbo, kama vile mienendo ya sayari na asili ya maada. Mlengo huu ulijulikana hapo mwanzo kama Fizikisi (kutoka Kiingereza Physics, ikiandikwa Physike kuiga dhana ya Aristotle). Kuibuka kwa Fizikia kama tawi la sayansi lenye kujitegemea, toka kwenye shina la falsafa asilia, kulitokana na mapinduzi ya kisayansi ya karne ya 16 na ya 17 na kuendelea mpaka pambazuko la sayansi ya Kisasa mwanzoni mwa karne ya 20. Fani hii imekuwa ikiendelea kutanuka kulingana na kukua kwa tafiti na kupelekea gunduzi mbalimbali kama vile: modeli sahili ya chembe za kimsingi na uelezi uliotanuka wa historia ya ulimwengu, sambamba na mapinduzi ya teknolojia mpya kama silaha za nyuklia na semikonda.


Lango la Historia | Lango la Biografia | Karibuni | Orodha ya Miaka ◄ | Karne ya 11 | Karne ya 12 | Karne ya 13 | ► ◄ | Miaka ya 1080 | Miaka ya 1090 | Miaka ya 1100 | Miaka ya 1110 | Miaka ya 1120 | Miaka ya 1130 | Miaka ya 1140 | ► ◄◄ | ◄ | 1110 | 1111 | 1112 | 1113 | 1114 | 1115 | 1116 | 1117 | 1118 | ► | ►► Makala hii inahusu mwaka 1114 BK (Baada ya Kristo). Wikimedia Commons ina media kuhusu: 1114


Lango la Historia | Lango la Biografia | Karibuni | Orodha ya Miaka ◄ | Karne ya 15 | Karne ya 16 | Karne ya 17 | ► ◄ | Miaka ya 1510 | Miaka ya 1520 | Miaka ya 1530 | Miaka ya 1540 | Miaka ya 1550 | Miaka ya 1560 | Miaka ya 1570 | ► ◄◄ | ◄ | 1540 | 1541 | 1542 | 1543 | 1544 | 1545 | 1546 | 1547 | 1548 | ► | ►► Makala hii inahusu mwaka 1544 BK (Baada ya Kristo). bila tarehe Mtakatifu Cuthbert Mayne, padre kutoka Uingereza Wikimedia Commons ina media kuhusu: 1544


Swali (kutoka neno la Kiarabu; kwa Kiingereza: "question") ni usemi wa lugha unaouliza habari. Kwa kawaida, habari inayoombwa na swali hutolewa na jibu.


Sengerema ni mji mdogo na makao makuu ya wilaya ya Sengerema katika Mkoa wa Mwanza. Katika sensa ya mwaka 2002, idadi ya wakazi wa kata ya Sengerema ilihesabiwa kuwa 49,806 [1]. Eneo la mji wa Sengerema limegawiwa kwa kata nne za Ibisabageni, Mwabaluhi (Mwambului), Nyampulukano na Nyatukala. Hii kata ndogo imesheheni miundombinu tofauti ikiwemo hospitali ijulikanayo kama Mision hospital, shule zilizobobea kwa ajili ya kutoa elimu, pia Telecentre Wilayani Sengerema kwenye makutano ya barabara za Kamanga na Busisi.


Lango la Historia | Lango la Biografia | Karibuni | Orodha ya Miaka ◄ | Karne ya 6 | Karne ya 7 | Karne ya 8 | ► ◄ | Miaka ya 570 | Miaka ya 580 | Miaka ya 590 | Miaka ya 600 | Miaka ya 610 | Miaka ya 620 | Miaka ya 630 | ► ◄◄ | ◄ | 599 | 600 | 601 | 602 | 603 | 604 | 605 | 606 | 607 | ► | ►► Makala hii inahusu mwaka 603 (Baada ya Kristo). Wikimedia Commons ina media kuhusu: 603


Mkoa wa Bonde la Ufa ni mkubwa kati ya mikoa minane ya Kenya. Umepakana na Sudani, Ethiopia, Uganda na Tanzania, halafu na mikoa ya Magharibi, Nyanza, Mashariki, Kati na Pwani. Jina latokana na Bonde la Ufa linalopita katika mkoa. Eneo la mkoa ni 173,854 km² kuna wakazi karibu milioni saba (6,987,036 mwaka 2000). Umbo lake ni kanda ndefu linalounganisha watu wwenye maisha na utamaduni tofauti sana. Makao makuu ya mkoa yapo Nakuru. Ndani ya mkoa kuna maeneo yenye rutba sana lakini pia nchi yabisi hata jangwa. Maziwa makubwa ya magadi ni tabia mojawapo wa mkoa huu kama vile Ziwa Turkana, Ziwa Nakuru au Ziwa Naivasha. Watu wa mkoa wa Bonde la Ufa ni wa makabila mengi. Wenyeji ni wafugaji kama Wamassai au Samburu au wakulima kama sehemu kubwa ya Wakalenjin ambao ni kundi la makabila yaliyo karibu kiutamaduni. Kundi kubwa ni Wakalenjin. Idadi ya wakazi huongezeka haraka. 1989 palikuwa na wakazi milioni 4.9, 1999 tayari na wakazi milioni 6.9 na kadirio la 2007 ni milioni 8.8. Mwenye kaskazini ya mkoa kunwa wakimbizi wengi kutoka Sudan katika kambi kubwa la Kakuma.


Mtume Andrea alikuwa Myahudi wa karne ya 1, mmoja kati ya wawili wa kwanza kati ya Mitume wa Yesu. Anaheshimiwa na Wakristo wote kama mtakatifu, hasa tarehe 30 Novemba iliyo sikukuu yake. Ni msimamizi wa Uskoti, Russia, Ugiriki, Romania, Malta, Prussia, na wa mabaharia, wavuvi, na waimbaji. Inakadiriwa alizaliwa mwaka 6 K.K. huko Bethsaida akauawa 60 hivi huko Patrasso (Ugiriki). Jina lake asili la Kiyahudi halijulikani. Kwa Kigiriki aliitwa Ανδρέας (Andreas, maana yake Mwanamume, Rijali). Anaitwa pia Protocletos yaani Wa kwanza kuitwa (na Yesu Kristo). Agano Jipya linasema Andrea alikuwa ndugu wa Mtume Petro, mwana wa Yona au Yohana (Math 16:17; Yoh 1:42). Wote wawili walihamia Kafarnaumu ili kufanya kazi ya uvuvi, na ndipo walipoitwa na Yesu kuwa "wavuvi wa watu" (ἁλιείς ἀνθρώπων, halieis anthropon). Injili ya Yohane inaarifu kuwa Andrea aliwahi kuwa mwanafunzi wa Yohane Mbatizaji, mpaka nabii huyo alipomuelekeza amfuate Yesu Kristo, "Mwanakondoo wa Mungu" atakayekamilisha kazi yake mwenyewe (Yoh 1:35-40). Andrea akiwa wa kwanza kumtambua Yesu kuwa Masiya, alimtambulisha kwa ndugu yake (Yoh 1:41).


Papa Benedikto XVI (amezaliwa 16 Aprili 1927; jina la Kilatini: Benedictus XVI; kwa Kiitalia: Benedetto XVI) alikuwa Papa tangu tarehe 19 Aprili 2005, baada ya kifo cha Papa Yohane Paulo II, hadi alipoamua kung'atuka tarehe 28 Februari 2013 kwa sababu ya afya yake kudodora. Alitokea Marktl am Inn, Bavaria, Ujerumani. Mwandamizi wa 264 wa Mtume Petro na Papa wa kwanza kutoka Ujerumani baada ya miaka 1,000 hivi, amefuatwa na Papa Fransisko. Jina lake la kuzaliwa lilikuwa Joseph Alois Ratzinger. Alipadirishwa tarehe 29 Juni 1951 pamoja na kaka yake Georg. Baada ya kupata udaktari katika teolojia na kufundisha miaka kadhaa, alishiriki kama mtaalamu katika Mtaguso Mkuu wa Vatikano II. Tarehe 24 Machi 1977 alichaguliwa na Papa Paulo VI kuwa Askofu mkuu wa Munchen na Frisingen akapewa daraja hiyo tarehe 28 Mei mwaka huohuo. Tarehe 27 Juni mwaka huohuo Paulo VI alimteua pia kardinali na kutokana na cheo hicho alishiriki uchaguzi wa Papa Yohane Paulo I na Yohane Paulo II mwaka 1978. Tarehe 25 Novemba 1981 Yohane Paulo II alimteua kuwa mkuu wa Idara ya Mafundisho ya Imani. Hivyo tarehe 15 Februari 1982 aliacha uongozi wa jimbo kuu akashika kazi hiyo mpya mpaka alipochaguliwa Papa.


Virusi vya Corona (kwa Kiingereza: Coronavirus) ni kundi la virusi vinavyoweza kusababisha magonjwa kwa wanyama (mamalia na ndege) lakini pia kwa binadamu. Inaaminiwa ni aina ya virusi vilivyohama kutoka kwa wanyama na kuathiri binadamu pia. Virusi vya Corona vipo vya aina mbalimbali, zikiwemo 229E, NL63, OC43, HKU1 na SARS-Cov-2 . Virusi vya corona huwa na uwezo wa kubadilikabadilika na aina nyingi za virusi hivyo husababisha magonjwa yasiyo hatari sana kwa binadamu. Kudhoofika kwa mwili kutokana na mashambulio ya virusi hivyo hufungua milango kwa bakteria wabaya kuvamia mwili wa binadamu na kusababisha maambukizi katika mfumo wa upumuaji kama vile mafua au homa ya mafua (influenza) ambayo kwa kawaida huisha baada ya siku kadhaa. Lakini pia kuna maambukizi ya hatari kama vile nimonia inayoweza kusababisha kifo. Hivyo inatakiwa watu wapunguze kutumia kwa ushirika vitu hatarishi kama vile vyenye ncha kali. Hadi sasa hakuna chanjo wala dawa iliyogunduliwa na kuthibitishwa na mamlaka za afya kwa ajili ya kudhibiti virusi vya aina hiyo. Kwa hiyo kupona ugonjwa huo hutegemea mara kwa mara nguvu ya kinga mwilini ya mhusika.


Papa Adrian V (takriban 1205 – 18 Agosti 1276) alikuwa Papa kuanzia tarehe 12 Julai 1276 hadi kifo chake. Alitokea Genova, Italia. Jina lake la kuzaliwa lilikuwa Ottobuono Fieschi. Alimfuata Papa Inosenti V akafuatwa na Papa Yohane XXI. Orodha ya Mapapa https://www.vatican.va/content/vatican/en/holy-father.index.html#holy-father https://www.vatican.va/content/vatican/en/holy-father.index.html#holy-father Kuhusu Papa Adrian V katika Kamusi Elezo ya Kikatoliki


Neringa ni manispaa na mji nchini Lituanya. Kuna wakazi 2,400 (mwaka 2001). Mji ulianzishwa 1607. Eneo lake ni 90 km². Iko kando ya Bahari ya Baltiki. Ufukwe Nyumba ya Sanaa katika Neringa www.neringa.lt


Utumbo (pia matumbo) ni ogani ya mwili inayounganisha tumbo na mkundu. Ni sehemu ya mfumo wa mmeng'enyo wa chakula.


Shinikizo la ndani ya fuvu (ICP) ni shinikizo la ndani ya kichwa na hivyo katika tishu ya ubongo na maji kwenye uti wa mgongo CSF). Mwili una taratibu mbalimbali ambazo zinatibithi shinikizo la fuvu, ambapo shinikmaji ya uti wa ubongo hubadilika kwa karibu mmHg 1 katika watu wazima kupitia mabadiliko katika uzalishaji na unyonyaji wa ngozi wa CSF. Shinikizo la CSF limeonekana kuvutiwa na mabadiliko ya ghafla ya shinikizo la kifua cavity wakati wa kukohoa (shinikizo la tumbo), kutoa pumzi kwa nguvu (maneuver Queckenstedt), na mawasiliano na sehemu ya juu ya ateri na mshipa (mifumo ya mishipa na ateri. ICP hupimwa kwa milimita ya zebaki (mmHg) na kwenye mapumziko, ni baina ya 7-15 mmHg kwa watu wazima waliolala chali, na huwa hasi (wastani -10 mmHg) wakiwa wima.[1] Mabadiliko kwenye ICP yanahusishwa na mabadiliko kwenye uzito wa moja au zaidi ya sehemu zilizomo kwenye fuvu. Shinikizo la ndani ya kichwa, fupisho kawaida IH, ni msisimuko wa shinikizo katika fuvu. ICP kawaida ni 0-10 mm HG, hadi 20-25 mm HG, kiwango cha juu cha kawaida, matibabu na kupunguza ICP yanahitajika.


XV au xv ni kifupi cha: Namba za Kiroma kwa: 15 XV (rapper)


Baba yetu (kwa Kigiriki Πάτερ ἡμῶν, Pater emon) ni maneno ya kwanza ya sala inayotokana na Yesu mwenyewe. Kwa sababu hiyo inaitwa pia "Sala ya Bwana". Kimataifa kuna pia jina la "Paternoster" kutokana na umbo la Kilatini la sala (Baba = "Pater"; yetu = "noster"). Ndiyo sala ya Kikristo inayojulikana zaidi. Madhehebu mengi huitumia katika kila ibada. Kufuatana na taarifa za Injili ya Luka (11:2-4) maneno ya sala hii yalitolewa na Yesu Kristo alipoombwa na wanafunzi wake awafundishe jinsi ya kusali baada ya wao kutambua kidogo anavyosali vizuri. Katika Agano Jipya la Biblia ya Kikristo tunakuta sala hiyo kama kiini cha Hotuba ya mlimani (Injili ya Mathayo mlango wa 6, aya 13-19). Ni kama ifuatavyo: Πάτερ ἡμῶν ὁ ἐν τοῖς οὐρανοῖς ἁγιασθήτω τὸ ὄνομά σου ἐλθέτω ἡ βασιλεία σου· γενηθήτω τὸ θέλημά σου, ὡς ἐν οὐρανῷ καὶ ἐπὶ τῆς γῆς· τὸν ἄρτον ἡμῶν τὸν ἐπιούσιον δὸς ἡμῖν σήμερον· καὶ ἄφες ἡμῖν τὰ ὀφελήματα ἡμῶν, ὡς καὶ ἡμεῖς ἀφίεμεν τοῖς ὀφειλέταις ἡμῶν· καὶ μὴ εἰσενέγκῃς ἡμᾶς εἰς πειρασμόν, ἀλλὰ ῥῦσαι ἡμᾶς ἀπὸ τοῦ πονηροῦ. ἀμήν.


Southold ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 21,000 wanaoishi katika mji huu. Mji upo m 0 kutoka juu ya usawa wa bahari. Eneo lake ni 1047.6 km². Wikimedia Commons ina media kuhusu: Southold, New York


Amuria ni mji mkuu wa Wilaya ya Amuria nchini Uganda. Idadi ya wakazi wake ni takriban 6,000. Orodha ya miji ya Uganda Wikimedia Commons ina media kuhusu: Amuria


Dana Point ni mji wa Marekani katika jimbo la California. Kwa mujibu wa sensa iliyofanyika mnamo mwaka wa 2000, mji una wakazi wapatao 35,000 wanaoishi katika mji huu. Mji upo m 44 kutoka juu ya usawa wa bahari. Eneo lake ni 76 km². Wikimedia Commons ina media kuhusu: Dana Point


Papa Boniface I alikuwa Papa kuanzia tarehe 28/29 Desemba 418 hadi kifo chake tarehe 4 Septemba 422. Alitokea Roma, Italia. Alimfuata Papa Zosimus akafuatwa na Papa Selestino I. Tangu kale anaheshimiwa kama mtakatifu. Sikukuu yake ni tarehe 4 Septemba. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Orodha ya Mapapa Mababu wa Kanisa Opera Omnia katika Patrologia Latina ya Migne https://www.vatican.va/content/vatican/en/holy-father.index.html#holy-father Martyrologium Romanum: ex Decreto Sacrosancti oecumenici Concilii Vaticani II instauratum auctoritate Ioannis Pauli P.P. II promulgatum, Romae 2001, ISBN 8820972107 Catholic Encyclopedia, Volume II. New York 1907, Robert Appleton Company. * Liber Pontificalis, toleo la Duchesne (Paris, 1886), 1, pp. lxii, 227-229; Jaffe, Regesta Romanorum Pontificum (Leipzig, 1885), 1, 51-54; Louis-Sébastien Le Nain de Tillemont, Mémoires (Venezia, 1732), XII, 385-407, 666-670; Karl Joseph von Hefele, Conciliengeschichte and translation, §§ 120, 122; Duchesne, Fastes Episcopaux de l'Ancienne Gaul (Paris, 1894), I 84-109;


Palos Heights ni mji wa Marekani katika jimbo la Illinois. Kwa mujibu wa sensa iliyofanyika mnamo mwaka wa 2000, mji una wakazi wapatao 11,000 wanaoishi katika mji huu. Mji upo m 190 kutoka juu ya usawa wa bahari. Eneo lake ni 10 km². Wikimedia Commons ina media kuhusu: Palos Heights, Illinois


Kisoro ni mji mkuu wa Wilaya ya Kisoro nchini Uganda. Idadi ya wakazi wake ni takriban 12,400. Orodha ya miji ya Uganda Wikimedia Commons ina media kuhusu: Kisoro


Vita ya Uhuru wa Marekani ilipigwa kati ya Uingereza na walowezi wa makoloni yake 13 kwenye pwani ya Amerika ya Kaskazini katika miaka 1775 hadi 1783. Jeshi la walowezi lililoongozwa na George Washington na wengineo lilishinda jeshi la Dola la Uingereza kwa msaada wa Ufaransa. Hivyo hatimaye makoloni hayo yakapata uhuru kama “Muungano wa Madola ya Amerika" au Marekani. Vita vilitokea kutokana na kutoelewana kati ya Dola la Uingereza na walowezi wake katika Amerika ya Kaskazini. Huko Uingereza ulikuwa na makoloni 13 (Connecticut, Delaware, Georgia, Maryland, Massachusetts, New Hampshire, New Jersey, New York, North Carolina, Pennsylvania, Rhode Island, South Carolina, Virginia) yaliyokaliwa na wahamiaji kutoka Uingereza wenyewe na nchi nyingine. Serikali ya London ilitawala maeneo hayo kwa njia ya magavana na wanajeshi wake. Sheria zilitungwa London zilizokataza kuanzishwa kwa viwanda kwenye makoloni na hivyo walowezi walilazimishwa kununua bidhaa nyingi kutoka Uingereza kwa bei za juu. Baada ya Vita ya miaka saba Uingereza ulihitaji pesa ikaongeza kodi kwa bidhaa zilizosafirishwa kati ya makoloni na nchi mama. Walowezi hawakupendezwa na kodi za nyongeza: walidai kupewa wawakilishi katika bunge la London na nafasi ya kushiriki katika maazimio juu ya sheria zilizowaathiri.


Watawa Mtawa ni mtu anayejitenga na ulimwengu ili kuishi maisha maadilifu. Katika dini mbalimbali, mfano mmojawapo wa utawa ni ule wa wamonaki. Lakini katika Ukristo, hasa wa Magharibi historia ya Utawa ilitokeza aina nyingine mbalimbali. Katika Kanisa Katoliki, mtawa ni mwamini yeyote aliyejiweka wakfu kwa Mungu hasa kwa kushika useja mtakatifu, lakini kwa kawaida pia ufukara na utiifu. Mara nyingi watawa wanaunda mashirika yenye karama moja inayofafanuliwa na kuratibiwa katika kanuni na katiba maalumu. Mtawa anaweza kuwa mwanamume au mwanamke, mwenye daraja takatifu au la. Wakristo wote wanavyopaswa kulenga ukamilifu kutokana na amri kuu ya upendo, lakini mtawa ana wajibu wa pekee wa kufanya hivyo kwa kuwa adili la ibada linahitaji kuhuishwa na upendo kwa Mungu ulio safi na wa nguvu zaidi na zaidi. Msingi wa wajibu huo ni nadhiri za kitawa, ambazo neema zake si za muda, bali za kudumu mtu akizidi kuwa mwaminifu. “Wengine wako katika hali ya ukamilifu, si kwa sababu ya kufanya tendo la upendo kamili, bali kwa kujifunga moja kwa moja, kwa fahari fulani, washike kile kinachoelekeza kwenye ukamilifu… Kwa kuwa watawa wanajifunga kwa nadhiri kujinyima malimwengu ambayo wangeruhusiwa kuyatumia kwa hiari; wanafanya hivyo ili kushughulikia mambo ya Mungu kwa urahisi zaidi… Vilevile maaskofu wanajifunga kushika ukamilifu wanapokubali daraja ya uaskofu, kwa sababu mchungaji anapaswa kutoa uhai wake kwa ajili ya kondoo zake” (Thoma wa Akwino).


Lango la Historia | Lango la Biografia | Karibuni | Orodha ya Miaka ◄ | Milenia ya 2 KK | Milenia ya 1 KK | Milenia ya 1 | ► ◄ | Karne ya 7 KK | Karne ya 6 KK | Karne ya 5 KK | Karne ya 4 KK | Karne ya 3 KK | ► Karne ya 5 KK (= kabla ya Kristo) ni kipindi cha miaka mia kuanzia tarehe 1 Januari 500 KK na kuishia tarehe 31 Desemba 401 KK. Karne V KK inahesabiwa na wengi kuwa muhimu sana katika historia ambapo waliishi wanafalsafa mbalimbali na waanzilishi wa dini kubwa 492 KK: Mfalme Dario I wa Uajemi anashambulia Ugiriki kwa mara ya kwanza. 490 KK: Dario I anashindwa na Wagiriki katika Mapigano ya Marathon. Fidipide anakimbia kilometa 42 hadi Athens ili kutangaza ushindi, halafu anakufa kwa uchovu: ndiyo asili ya mbio ya Marathon. 487 KK: Misri inaasi utawala wa Waajemi. 480 KK (23 Septemba): Ushindi mwingine wa Wagiriki dhidi ya Waajemi huko Salamis. 479 KK: Ushindi wa moja kwa moja wa Wagiriki dhidi ya Waajemi huko Platea. 471 KK: Themistokle anafukuzwa kutoka Athens. 459 KK: Kuhani Ezra anaongoza Wayahudi wengine warudi kutoka Mesopotamia hadi Yerusalemu. 447 KK: Athens inaanza ujenzi wa Parthenoni kwa himizo la Perikle. 439 KK: Cincinnatus anakuwa dikteta wa Roma.


Arsenal FC ni klabu ya kandanda ya kulipwa yenye makao yake Islington, katika mji mkuu wa London nchini Uingereza. Klabu hiyo inacheza katika Ligi Kuu ya soka ya Uingereza. Klabu imeshinda makombe mara 13 ya ligi ya FA, vikombe viwili vya Ligi kuu, Arsenal ilikuwa klabu ya kwanza kutoka Kusini mwa Uingereza ili kujiunga na ligi kuu, mwaka 1893, na walifikia Idara ya Kwanza mwaka 1904. Walipigwa mara moja tu mwaka wa 1913, wanaendelea mstari mrefu zaidi katika timu zinazoshikilia nafasi za juu. Katika miaka ya 1930, Arsenal ilishinda michuano ya Ligi na vikombe viwili vya FA,walishinda Ligi mara moja na Kombe la FA mara mbili. Kati ya 1989 na 2005 ilishinda makombe ya Ligi mara tano na vikombe vitano vya FA.


Papa Yohane I alikuwa Papa kuanzia tarehe 13 Agosti 523 hadi kifo chake tarehe 18 Mei 526. Alitokea Toscana, Italia. Alimfuata Papa Hormisdas akafuatwa na Papa Felisi IV. Tangu kale anaheshimiwa kama mtakatifu. Sikukuu yake ni tarehe 18 Mei. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Orodha ya Mapapa https://www.vatican.va/content/vatican/en/holy-father.index.html#holy-father https://www.vatican.va/content/vatican/en/holy-father.index.html#holy-father Martyrologium Romanum: ex Decreto Sacrosancti oecumenici Concilii Vaticani II instauratum auctoritate Ioannis Pauli P.P. II promulgatum, Romae 2001, ISBN 8820972107 Kuhusu Papa Yohane I katika Kamusi Elezo ya Kikatoliki Patron Saints Index: Archived 21 Mei 2009 at the Wayback Machine. Fontes Latinae de papis usque ad annum 530 (Papa Felix IV) Liber pontificalis


Ganga (Kisanskrit गङ्गा, gaṅga) ni mto mkubwa katika Uhindi wa Kaskazini. Mto una uefu wa 2,511 km unapita nchi za Uhindi na Bangla Desh (Asien). Chanzo chake ni katika milima ya Himalaya inapokutana mito ya Alaknanda na Bhagirathi. Kutoka hapa inaendelea kuelekea kusini-mashariki hadi tambarare ya Bengali. Nchini Bangla Desh inaunganika na mto Brahmaputra na kuwa na delta kubwa hadi kuingia katika Bahari Hindi. Katika imani ya Uhindu Ganga ni mto mtakatifu. Huabudiwa pia kama mungu wa kike. Wafuasi wa dini ya Uhindu mara nyingi wanajaribu kuhiji mtoni kabla ya kufa wakitumaini ya kwmaba maiti itachomwa na majivu kumwagika mtoni. Kuoga mtoni kunatazamiwa kama bafu ya kuondoa dhambi.


Bara Hindi ni eneo kubwa la Asia kusini kwa milima ya Himalaya lenye kilomita za mraba milioni 4.5. Inaingia ndani ya bahari Hindi kama rasi kubwa sana lenye umbo la pembetatu. Nchi zifuatazo ni sehemu za Bara Hindi: India Pakistan Bangladesh Nepal Bhutan Pia kuna nchi zifuatazo katika visiwa vya jirani: Maldivi Sri Lanka Kijiografia kuna sehemu tatu: maeneo ya Himalaya (kaskazini mwa Uhindi na mwa Pakistan, Nepal, Bhutan) rasi ya Uhindi maeneo ya visiwa vya Bahari Hindi (Sri Lanka, Maldivi) Kijiolojia Bara Hindi si sehemu ya Asia. Inakaa juu ya Bamba la Uhindi ambalo ni bamba la gandunia lililokuwa kama kisiwa kikubwa ndani ya Bahari Hindi hadi kujisukuma dhidi ya Bamba la Asia takriban miaka milioni 10 iliyopita. Mshtuko wa mgongano huu ulisababisha kukunja kwa ganda la dunia na kutokea kwa nyororo za milima ya Himalaya ambayo inazidi kurefuka kidogokidogo kila mwaka.


Papa Alexander VI (1 Januari 1431 – 18 Agosti 1503) alikuwa Papa kuanzia tarehe 11/26 Agosti 1492 hadi kifo chake. Alitokea Jativa, Hispania. Alimfuata Papa Innocent VIII akafuatwa na Papa Pius III. Jina lake la kuzaliwa lilikuwa Roderic Llançol de Borja. Alikuwa Papa wa pili kutoka familia iliyoitwa nchini Italia Borgia. Papa Kalisti III, aliyekuwa wa kwanza, alimsaidia mpwa wake Roderic kupanda ngazi ndani ya Kanisa. Kijana asiyekuwa na mafunzo yoyote wa kiroho, asiyepokea daraja takatifu ya upadri bado, alipewa cheo na mapato ya askofu mara kadhaa katika dayosisi mbalimbali. Mwaka 1456 alipewa cheo cha kardinali na mwaka 1458 akapadrishwa. Alizaliana watoto na mke wake wa kando Vannozza dei Cattani akaendelea kuwaangalia na kuwatunza hata alipokuwa Papa. Arusi ya binti yake Lucrezia Borgia ilisheherekewa rasmi katika jumba la Kipapa la Vatikano. Lakini kabla hajachaguliwa kuwa Papa alimwacha Vannozza akaanza uhusiano na binti Giulia Farnese aliyezaa naye binti mwaka 1492, alipokuwa Papa tayari. Mwanawe Cesare Borgia alipewa cheo cha askofu alipokuwa na umri wa miaka 16 na cha kardinali alipofikia miaka 18, lakini bila kupewa sakramenti ya daraja takatifu. Baadaye aliacha maisha ya Kanisa akafanywa na baba yake jemadari wa jeshi la Papa.


Koi ... Mil Gaya (kwa Kiswahili: Kupatikana Mtu) ni filamu ya Kihindi iliyoongozwa na Rakesh Roshan. Ni awamu ya kwanza katika Krrish. Wahusika wa filamu ni Hrithik Roshan na Preity Zinta kwenye majukumu ya kuongoza na Rekha akicheza jukumu muhimu la kusaidia. Hapo awali, Aishwarya Rai alipewa jukumu la Nisha. Baada ya kukataa, jukumu hilo lilikwenda kwa Zinta. Filamu hiyo ilitolewa mnamo 8 Agosti 2003. Ilipigwa risasi huko Kasauli, Nanital, Bhimtal na nchini Canada.


Primasia (kwa Kiingereza "Primacy", kutokana na Kilatini "Primus", yaani "wa kwanza") ni msamiati wa teolojia ya Ukristo ambao unajaribu kueleza kwa nini baadhi ya maaskofu wana mamlaka juu ya wenzao, hasa Papa wa Roma kuwa na mamlaka juu ya maaskofu wote wa Kanisa Katoliki. Uwepo wa mamlaka ya namna hiyo unakubaliwa na Waorthodoksi, Waorthodoksi wa Mashariki, Wakatoliki wa Kale na Waanglikana, ambao wote wana maaskofu wakuu na hata Mapatriarki wenye mamlaka juu ya maaskofu wakuu. Tofauti zinajitokeza katika kueleza asili na utekelezaji wake unaotakiwa kuendana na usinodi. Kwa Wakatoliki, primasia ilitakwa na Yesu mwenyewe katika kuchagua mitume wake pamoja na mkuu wao, Simoni Petro, ambaye katika orodha zao zote nne zilizomo katika Agano Jipya anawatangulia wenzake, tena Injili ya Mathayo 10:1-4 inasema wazi kwamba ndiye "wa kwanza". Madondoo mengine yanayotumiwa na Wakatoliki kama uthibitisho ni Math 16:17‑19 Lk 22:32 na Yoh 21:15‑17. Augustine of Hippo (1888). " Gospel According to St. John/Part 10". In Schaff, Philip; Wace, Henry. A select library of the Nicene and post-Nicene fathers of the Christian Church. Series 1.


John Dramani Mahama (amezaliwa 29 Novemba 1958) ni mwanasiasa wa Ghana ambaye aliwahi kuwa Rais wa Ghana kutoka tarehe 24 Julai 2012 hadi 7 Januari 2017. Yeye ni mwanachama wa NDC (National Democratic Congress). Hapo awali aliwahi kuwa Makamu wa Rais wa Ghana kutoka Januari 2009 hadi Julai 2012, na alichukua madaraka kama Rais tarehe 24 Julai 2012 kufuatia kifo cha mtangulizi wake, John Atta Mills. Mahama ni mtaalamu wa mawasiliano, mwanahistoria, na mwandishi. Alikuwa mwanachama wa Bunge la Bole Bamboi kutoka mwaka 1997 hadi 2009 na Waziri wa Mawasiliano kuanzia 1998 hadi 2001. Mnamo Februari 2019, Mahama alithibitishwa kama mgombea wa Kiongozi wa Kambi ya Kidemokrasia ya kugombea katika uchaguzi wa mwaka 2020, Rais wa Nana Akufo-Addo anayesimamia kazi ambaye alimtaja Mahama katika uchaguzi wa 2016, akihamasisha uchumi ambao ulikuwa umefifia kwa sababu ya kushuka kwa bei ya usafirishaji wa dhahabu, mafuta na kakao.


Ufalme wa Muungano wa Britania na Eire ya Kaskazini (kwa Kiingereza: United Kingdom of Great Britain and Northern Ireland); kifupi: "Ufalme wa Muungano" (Kiing.: United Kingdom) ni nchi ya visiwani ya Ulaya ya kaskazini-magharibi. Mara nyingi huitwa kwa Kiswahili "Uingereza" tu ingawa nchi ya Uingereza ni moja tu kati ya sehemu za ufalme huo pamoja na Uskoti, Welisi na Eire ya Kaskazini. Katika karne zilizopita nchi iliongoza mapinduzi ya viwanda duniani, ilienea katika mabara yote kwa makoloni yake mengi ikabaki hadi leo kati ya nchi muhimu zaidi ulimwenguni. Ni mwanachama mwanzilishi wa Umoja wa Mataifa, ambapo ana kiti cha kudumu na kura ya turufu katika Halmashauri ya Usalama. Miaka 1974-2020 ilikuwa pia ni mwanachama wa Umoja wa Ulaya; ilijiondoa baada ya kura ya wananchi. Eneo hilo lilikaliwa na watu tangu miaka 30,000 iliyopita. Miaka 2000 iliyopita kisiwa cha Britania kilikaliwa na makabila ya Wakelti kikavamiwa na Dola la Roma kuanzia mwaka 43 BK. Waroma wakatawala sehemu zote za kisiwa kikubwa isipokuwa Uskoti kwa miaka 400. Walipoondoka wanajeshi wao, walowezi wapya Wagermanik kutoka Ujerumani wa Kaskazini na Denmark walihamia kisiwani, wanaojulikana kama Wasaksoni na Waangli.


Bavaria (Kijerumani: Bayern) ni moja ya majimbo 16 ya kujitawala ya Ujerumani lenye wakazi milioni 12,5 kwenye eneo la 70 551 km². Mji mkuu ni München. Waziri mkuu ni Markus Söder (CSU). Hesse imepakana na majimbo ya Ujerumani ya Baden-Württemberg, Hesse, Thuringia na Saksonia. Miji mikubwa ni pamoja na München, Nürnberg, Augsburg na Würzburg. Danubi na Main ni mito muhimu zaidi. Maximilianstraße, München 2006 Bayern München Allianz Arena Hintersee (Alpi) Wikimedia Commons ina media kuhusu: Bayern Bayern - Official Website (also in English)


Paka ni wanyama mbuai wa nusufamilia Felinae katika familia Felidae. Spishi nyingine zinaitwa duma, simbamangu na mondo. Nyingi ni ndogo kama paka-kaya lakini spishi kama duma, linksi na puma ni kubwa zaidi sana. Isipokuwa simbamangu, Asian golden cat, puma na pengine paka-msitu, paka wote wana milia na/au madoa. Paka hukamata mawindo aina yo yote lakini ukubwa wa mawindo unafuatana na ukubwa wa spishi ya paka. Spishi nyingine zinatokea msitu na nyingine zinatokea maeneo wazi.


Waraka kwa Waroma ni kitabu kimojawapo cha Agano Jipya katika Biblia ya Kikristo. Andiko hili ni barua ya Paulo wa Tarso kwa ushirika wa Wakristo katika mji mkuu wa Dola la Roma. Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu. Kati ya maandiko matakatifu ya Agano Jipya na ya Biblia kwa jumla, barua ya Mtume Paulo kwa Wakristo wa Roma ina umuhimu wa pekee uliokusudiwa naye mwenyewe. Paulo alikaa Efeso karibu miaka mitatu, lakini moyo wake wa kimisionari haukutulia kwa sababu alikumbuka alivyotabiriwa atafanya kazi hata mbali zaidi. Ndiyo maana alitaka kwenda Ulaya magharibi, yaani Roma na halafu Hispania, nchi iliyohesabika kuwa mwisho wa dunia. Ila kabla ya kwenda huko alipanga kuwaletea Wakristo wa Yerusalemu mchango wa wenzao wa mataifa. Basi, mwishoni mwa miezi mitatu aliyokaa Korintho (Mdo 20:2-3) akijiandaa kupanda meli, yaani mwanzoni mwa mwaka 58, Paulo aliwaandikia Wakristo wa Roma ili kuandaa utume atakaoufanya katika jiji hilo. Huko Ukristo uliingia toka mwanzo kabisa, ukiletwa na baadhi ya Wayahudi wengi walioishi Roma ambao walibatizwa Yerusalemu kwenye Pentekoste ya mwaka 30 (Mdo 2:1-12).


Norwich ni mji wa Uingereza. Orodha ya miji ya Ufalme wa Muungano Wikimedia Commons ina media kuhusu: Norwich


Rasi ya Mashariki ni kati ya majimbo 9 za Afrika Kusini. Iliundwa mwaka 1994 baada ya mwisho wa siasa ya Apartheid. Mji mkuu ni Bisho. Jimbo lilianzishwa 1994 wakati wa mwisho wa siasa ya Apartheid kwa kuungaisha sehemu ya mashariki ya Jimbo la Rasi la awali na bantustan za Ciskei na Transkei. Jumla ya wakazi ni milioni sita na nusu. Walio wengi ni Waxhosa na Kixhosa ni lugha ya kwanza jimboni. Lugha ya pili ni Kiafrikaans hasa katika kusini. Miji muhimu pamoja na Bisho ni Port Elizabeth, East London, Grahamstown, King William's Town, Queenstown, Uitenhage, Mthatha, Aliwal North na Cradock. Rasi Mashariki ni jimbo maskini zaidi nchini. Sababu yake ni hasa umaskini kali katika bantustan za zamani yaani maeneo ya Ciskei na Transkei ambako watu wengi ni wakulima wadogo-wadogo wanaolima mashamba madogo mno. Miji miwili kuna ajira ya viwandani ni Port Elizabeth na East London. Viwanda vya motokaa vya General Motors, Volkswagen na DaimlerChrysler ni uti wa mgongo wa uchumi wa eneo. Kaskazini ya Port Elizabeth kunatokea ujenzi wa bandari mpya kwa Coega. Maraisi wa taifa Nelson Mandela na Thabo Mbeki wote ni wenyeji wa jimbo. Tovuti ya serikali ya jimbo


"No Place That Far" ni wimbo wa mwanamuziki wa Marekani anayeimba nyimbo zenye miondoko ya katri anayeitwa Sara Evans ambapo pia wimbo huu upo katika albamu yake ya No Place That Far. Wimbo huu ulikuwa wimbo wake wa kwanza kuingia katika nyimbo arobaini bora katika chati ya Hot Country Music na pia wimbo huu ulishika nafasi ya kwanza katika nyimbo za katri. "No Place That Far" ni wimbo ambao kidogo unaweza kuendana na miondoko ya kantri na kutumi piano kwa kiasi kikubwa na kuingiza vifaa vingine katika,shairi la pili had mwisho. Katika wimbo huu, anasema kuwa atafanya kitu chochote ili kumweka mpenzi wake karibu nae, katika shairi kama vile, If I had to run, if I had to crawl If I had to swim a hundred rivers just to climb a thousand walls Always know that I will find a way to get to where you are There's no place that far Mashairi haya yalitengenezwa kwa msaada wa aliyekuwa mume ya Evans wa kipindi hicho, Craig Schelske kutokana na mapenzi waliyokuwa nayo kati yao.


Majiranukta kwenye ramani: 51°20′56″N 1°56′53″W / 51.349°N 1.948°W / 51.349; -1.948 . Mto Avon (mara nyingine unajulikana kama Salisbury Avon au Avon Hampshire) ni mto katika kata za Wiltshire, Hampshire na Dorset kusini mwa Uingereza. Jina la mto ni marudio: Avon imechukuliwa kutoka Kiselti amapo neno linalomaanisha "mto"; hivyo maana ya jina ni mto mto. Avon huanzia Wiltshire katika mashariki ya Devizes, na kuingia katika Vale ya Pewsey. Kutoka hapa hupitia katika chaki scarp katika Upavon, na kuelekea kusini kupitia tambarare ya Salisbury katika Durrington, Amesbury na Salisbury. Kusini mwa Salisbury unaingia katika Bonde la Hampshire, kupitia kando ya magharibi ya makali ya Msitu Mpya kupitia Fordingbridge na Ringwood, kukutana na mto Stour katika Christchurch, kwa mtiririko ndani ya Bandari ya Christchurch na mtaro wa Uingereza wa Mudeford. Matawimto yote muhimu ya Avon ni pamoja na Nadder, Wylye, Bourne na Ebble huungana katika umbali kidogo katika Salisbury. Katika sehemu ya njia yake huunda mpaka kati ya Dorset na Hampshire. Kabla ya upangaji wa serikali za mitaa mwaka wa 1974 sehemu hii yote sasa iko au inapakana na Dorset ilikuwa ndani ya Hampshire, na kufanyqa mto huu kujulikana kama Hampshire Avon.


Damietta, Damiata, au Domyat (Kiarabu: Lua error in Module:Unicode_data at line 293: attempt to index local 'data_module' (a boolean value).) ni kituo cha safari za Majini, au bandari na pia ni mji mkuu wa uongozi wa Domyat, wa nchini Misri. Ipo katika sehemu ya mwingiliano katika ya bahari ya Mediterania na Mto Nile na pia ipo upande wa kaskazini mwa Cairo Katika Misri ya kale, mji huu ulikuwa unajulikana kama Tamiat, lakini uliendelea kupoteza umuhimu kufuatia kuja kwa ustaarabu wa Helleic, muda mfupi baada ya kujengwa kwa Alexandria. Wakazi wa Abbasids hutumia vituo vya Alexandria, Damietta, Aden na Siraf kama njia katika kuingia katika nchi za India na China. Damietta na ilikuwa umuhimu sana katika karne ya 12 na 13 wakati wa vita vya kidini hususani vya kikristo. Mnamo mwaka 1169, wakitokea katika ufalme wa Jerusalem kwa msaada wa Ufalme wa Byzantine walivamia na kushambulia mji wa Damietta lakini walishindwa na kupigwa na Saladin.


Haiku ni aina ya shairi ambayo huandikwa hasa katika nchi ya Japani. Matsuo Basho ndiye mwanzilishi wa aina hii ya kipekee ya shairi. Hata hivyo, nchi nyingine mbali na Japani zimeanza kuandika haiku. Malenga toka sehemu nyingi ikitia ndani Kenya wamejitosa katika ukumbi wa uwandishi wa haiku. Shairi hii huwa na mishororo mitatu na ubeti mmoja pekee. Mshororo wa kwanza huwa na silabi tano, mshororo wa pili huwa na silabi saba na mshororo wa tatu na ambao ndio wa mwisho, huwa na silabi tano. Hivyo kwa jumla, haiku huwa na silabi kumi na saba. Haiku yenye kufuatilia arudhi ya aina hii ni haiku ya kitamaduni. Malenga wengi nchini Japani huandika shairi la kitamaduni lenye kufuatilia mpango wa silabi 5-7-5. Malenga ambao sio wajapani huandika kufuatia mtindo huu. Hata hivyo, kwa sababu ya tofauti iliyopo kati ya lugha ya kijapani na lugha za nchi hizi zingine, malenga wasio wajapani wanaweza kuandika haiku ambazo hazifuatilii mpangilio wa silabi wa 5-7-5. Jambo la kuzingatia kwa malenga wasio wajapani ni kwamba, haiku zisizofuatilia mpangilio wa 5-7-5 zinatakiwa kuwa fupi. Hii ni kusema kwamba badala ya mshororo wa kwanza kuwa na silabi 5, malenga ajaribu kufupisha mpaka silabi nne au tatu.


Kitabu cha Yona ni kimojawapo kati ya vitabu vinavyounda Tanakh (yaani Biblia ya Kiebrania), kwa hiyo pia Agano la Kale, sehemu ya kwanza ya Biblia ya Kikristo. Tokea zamani kitabu hicho kimepangwa kati ya "Manabii wadogo" kwa sababu mhusika mkuu amepewa jina la nabii mmojawapo wa zamani. Hata hivyo hakileti ujumbe wa kinabii, bali kinafanana zaidi na hadithi zenye fundisho la imani au maadili, kama vingine vilivyopangwa kati ya "vitabu vya historia". Habari ni kwamba mtu huyo, alipopata wito wa kinabii kwa faida ya Waashuru wa mji wa Ninawi, maadui wa Israeli, alijaribu kuukwepa. Baadaye, alipolazimika kuwatangazia adhabu ya Mwenyezi Mungu, alionyesha huzuni kali kwa kuona wametubu na kuhurumiwa na Mungu. Lengo kuu la kitabu ni kupambana na utaifa wa Wayahudi uliowafanya wadhani Mungu anatakiwa kuwapenda wao tu, hata kusikitikia huruma yake kwa watu wa mataifa. Yona anatajwa katika Injili kuhusiana na ishara yake iliyomuashiria Yesu. Kwanza, kwa kuhubiri pasipo miujiza, alionyesha mtu anapaswa kupokea ujumbe wa Mungu bila ya kumdai ishara inayothibitisha ukweli wake. Pili, kwa kuwemo siku tatu tumboni mwa nyangumi, alifanywa ishara ya Yesu Kristo aliyekaa hadi siku ya tatu ndani ya kaburi.


Mto Ure (Humber) ni mto katika Yorkshire Kaskazini, Uingereza. Ni mto mkuu wa Wensleydale, ambao ni moja tu maarufu ya Yorkshire Dales sasa unaojulikana baada ya kijiji kuliko mto wake. Jina la zamani la bonde hili lililotoka kwenye mto lilikuwa Yoredale. Ure wakati mwingine husemekana kuwa tawimto la Mto Ouse (Humber), lakini mpito huu huonekana kama mabadiliko ya jina, badala ya mwanzo wa mto mpya. Matawimto ni pamoja na Mto Swale na Mto Skell. Jina hili laweza kuwa lilitokana na jina la ardhi yenye rutuba nzuri. Jina la kwanza kurekodiwa ni Earp, lakini katika 1142 ulirekodiwa kama Jor, hivyo Jervaulx (Jorvale) Abbey. Mwaka wa 1530 ulirekodiwa kama Yeure, na majina badala ni pamoja na Yorebridge na Yoreburgh, lakini katika nyakati za Tudor Leland na Camden uliashiriwa na jina lake la sasa. Jina la zamani la Ure lilikuwa 'Isara' ambalo lilibadilika kuwa 'Isure', 'Isurium', 'Isis' na hatimaye katika Saxon, 'Ouse'- ambapo kuna uwezekano wa kuelezea mabadiliko ya jina la mto.


Eneo Bunge la Embakasi lilikuwa jimbo la uchaguzi nchini Kenya, moja kati ya maeneo bunge ya Mkoa wa Nairobi. Lilijumuisha vitongoji vya mashariki na kusini mashariki vya Nairobi. Ikiwa na wapiga kura waliosajiliwa takribani 164,227, lilikuwa ndilo eneo bunge lenye wapiga kura wengi sana nchini Kenya. Lilikuwa na mipaka sawia na tarafa ya Embakasi. Eneo lote la eneo bunge hili lilikuwa katika eneo la Baraza la Jiji la Nairobi. Lilikuwa na ukubwa wa eneo wa kilomita mraba 208. Kwa sasa limegawanywa katika maeneo bunge mapya. Center for Multiparty Democracy: Politics and Paliamenterians in Kenya 1944-2007 Archived 28 Februari 2008 at the Wayback Machine. Daily Nation, 12 Juni 2008: Kibaki congratulates by-election winners Archived 15 Juni 2008 at the Wayback Machine. information.go.ke: CDF allocation by sector and location (2003-6) Electoral Commission of Kenya: Registered voters per polling station by electoral area/ward and constituency Ramani ya Eneo Bunge la Embakasi Uchaguzikenya.com - Eneo Bunge la Embakasi Archived 17 Julai 2011 at the Wayback Machine.


Kijiji cha makumbusho mjini Daressalaam ni eneo linalohifadhi mifano ya nyumba na vifaa vya tamaduni mbalimbali zinazopatikana katika nchi ya Tanzania. Eneo hilo lipo katika jiji la Dar es Salaam wilaya ya Kinondoni. Kijiji cha Makumbusho kipo mkabala na barabara ya Ally Hassan Mwinyi nje kidogo ya mji. Kijiji hicho kilianzishwa mwaka 1966 kwa ajili ya kuonyesha na kutunza tamaduni ikiwemo tamaduni za asili, ngoma na tamaduni za makabila mbalimbali kama Wanyakyusa, Wamakonde, Wamasai, Wachagga, Wahaya, Wangoni, Wayao na mengine mengi.


Juba ni mji wa Sudan Kusini ambao ndio mji mkuu wa nchi hiyo na wa jimbo la Jubek. Idadi ya watu wake ilikuwa 525,953 mwaka wa 2017. Sensa ya Aprili / Mei 2008 matokeo yake yalikataliwa na serikali ya Kusini mwa Sudan. Juba ni mmojawapo wa miji inayokua haraka sana duniani na unaendelea kutokana na fedha za mafuta na kuja kwa Wachina kwa ajili ya kazi na maendeleo. Ukuaji wa idadi ya watu: Katika karne ya 19, kituo cha kibiashara na dini kiitwacho Gondokoro kilikuwa jirani na Juba. Kilikuwa kituo cha kusini zaidi cha jeshi la Kituruki na kilikuwa na wanajeshi wachache sana , haswa waliokuwa wakiugua malaria na homa ya blackwater iliyokuwa imeenea kanda hii. Gondokoro ilikuwa piakituo cha Baker,kwani hangeweza kwenda Kusini zaidi kuliko eneo hilo. Mwaka wa 1922, idadi ndogo ya wafanyabiashara wa Kigiriki waliwasili katika eneo hilo na kuanzisha Juba, kando na ufuo wa mto White Nile. Wagiriki ambao walikuwa na mahusiano bora na kabila za Juba (Bari) walijenga kinacho julikana leo kama Business District. Majengo ambapo leo ni Buffalo Commercial Bank, Nile Commercial Bank, Paradise Hotel, ya Kinorwe Consul's House na hivyo wengine wengi, walikuwa awali kujengwa na Wagiriki na walikuwa miundo ya kudumu tu mtu anaweza kupata mpaka mwanzoni 40's.


Meza ni neno la kiswahili ambalo lina maana zaidi ya moja, Neno hili linaweza kumaanisha: Meza (samani) ni kifaa ambacho kina miguu mitatu au minne ambayo inashikilia sehemu ya juu na hutenganishwa na sehemu ya kukalia. meza (tendo) ni kitendo cha kupeleka au kuruhusu chakula kilichosagwa mdomoni kiingie tumboni.


Mto Seine ni mto wa Ufaransa.


Biskra ni wilaya mojawapo ya Aljeria.


Ralph Johnson Bunche (7 Agosti 1904 – 9 Desemba 1971) alikuwa mwanasiasa kutoka nchi ya Marekani. Mwaka wa 1950 alikuwa mshindi wa Tuzo ya Nobel kwa Amani kwa vile aliwasaidia Waarabu na Waisraeli kusimamisha vita yao kwa muda kule Palestina mwaka wa 1949.


Naivasha ni mji wa soko katika Bonde la Ufa la Afrika ya Mashariki, nchini Kenya. Umelala kaskazini magharibi kwa Nairobi, kwenye mwambao wa Ziwa Naivasha na kando ya njia kuu ya Nairobi-Nakuru kupinduka na Reli ya Uganda. Naivasha ni sehemu ya Kaunti ya Nakuru. Mji una idadi ya wakazi wa 181,966 (sensa ya mwaka 2009). Sekta kuu ni kilimo, hasa upanzi wa maua. Naivasha pia ni maarufu kama kituo cha utalii. Hifadhi za Hell's Gate na Mlima Longonot ni vivutio vya karibu. Ziwa Naivasha hutembelewa na watalii wanaotazama viboko au kutembea kwenye mbuga wa binafsi wa Crescent Island ndani ya ziwa. Tangu miaka ya 1990 maeneo makubwa kando ya ziwa yameona upanuzi wa mashamba ya maua yanayolimwa hapa kwa soko la Ulaya. Mwaka 2004/2005 Naivasha ilikuwa mahali pa mikutano kati ya wawakilishi wa maadui katika vita ya wenyewe kwa wenyewe ya Sudan na mapatano ya "Comprehensive Peace Agreement" inajulikana pia kama "Mapatano ya Naivasha".


Katika utarakilishi, kikonganyi (pia: kikusanya; kwa kiingereza: compiler) ni programu inayotumika kutafsiri msimbo wa tarakilishi ulioandikwa kwa lugha ya programu moja kwenda lugha ya programu nyingine. Kwa mfano, kikonganyi hutumika kwa lugha ya programu kama Python, JavaScript au Ruby. Sisi ni Sauti za Dunia: Miaka Mitano Baadaye · Global Voices in Swahili (sw). Global Voices in Swahili (2010-01-02). Iliwekwa mnamo 2020-11-09. Kiputiputi, O. (2011). Kamusi sanifu ya kompyuta. Taasisi ya Taaluma za Kiswahili, Chuo Kikuu cha Dar es Salaam, K.602. Makala hii kuhusu teknolojia ni fupi mno. Unaweza kuipanua kwa kusaidia Wikipedia kuongezea habari juu yake.


Kibodi (pia: Kiibodi, Kicharazio, Baobonye au Bodidota/Bodi ya dota; kwa Kiingereza: keyboard) ni kifaa muhimu kinachomwezesha mtu kuweka maandishi na namba kwa tarakishi (kompyuta). Inafanywa na vibonye vingi kwa ajili ya kila herufi na alama nyingine zinazotumiwa mara kwa mara. Kibodi ni pia sehemu ya chombo cha muziki k.v. piano, iliyo na vibonye vyenye rangi vinavyobonyezwa ili kutoa sauti. Kwa tarakilishi nyingi ni kifaa kikuu cha kuingizia habari mashineni. Kuna mifumo mbalimbali za baobonye kulingana na lugha. Muundo wa kawaida kwa lugha zinazotumia alfabeti ya Kilatini ni QWERTY (hizi ni herufi 6 za kwanza). Muundo huu unaweza kuchosha mikono na vidole. Ulianzishwa zamani za mashine za kupiga chapa na mfumo wa herufi ulilenga kutovurugisha mikono ya taipu.


Odisei (ing. Odyssey) ni utenzi wa kale unaosimulia safari ya ajabu ya mfalme Odiseo wa kisiwa cha Ithaka wakati wa kurudi kutoka vita ya Troia. Ni kati ya mifano ya kale zadi ya fasihi ya Ugiriki ya Kale ikiaminiwa iliyotungwa na mshairi mashuhuri Homeri takriban mnamo mwaka 1000 KK na kuandikwa mara ya kwamna mnamo 800 KK. Masimulizi ya utenzi yanaanza baada ya vita ya Troia ambako Odiseo alikuwa mshiriki muhimu aliyehakikisha ushindi wa Wagiriki kwa mbinu wake wa kutumia "Farasi wa ubao". Safari yake ya kurudi kutoka pwani ya Asia Ndogo hadi upande wa magharibi wa Ugiriki ilikuwa na matatizo mengi ikachukua miaka kumi. Odiseo na wenzake walipaswa kupambana na vizuizi, madubwana na maadui wengi. Wakati huohuo utenzi unasimulia jinsi gani mke wake mwaminifu Penelope anasumbuliwa kwao Ithaka na wanaume wanaoamini Odiseo amekufa hivyo yeye ni mjane anayepaswa kuolewa upya akijitahidi kukataa. Mwanawe Telemachos anajaribu kumtafuta baba. Baada ya matatizo mengi Odiseo anarudi nyumbani kwako akijionyesha kuwa mwaombaomba asiyetambuliwa na wenyeji. Amakutana na mwanawe Telemachos anakitambulisha kwake. Kwa pamoja wanaamua kuwafukuza na kuwauua wanaume wote waliofika kumwoa Penelope na kuwa mfalme wa Ithaka. Odiseo anajitokeza kama mgombea na kuwashinda wote.


/pre> Portland Tribune ni gazeti la kuchapishwa kila wiki linalochapishwa kila Alhamisi katika eneo la Portland,Oregon,Marekani. Portland Tribune ni kipande cha Kundi la Pamplin Media, linalochapisha magazeti kadhaa ya kijamii katika eneo la Portland na ,pia, humiliki na huendesha stesheni ya redio ya majadiliano ya KPAM pamoja na stesheni zingine za redio katika eneo la Kaskazini Mashariki mwa Pacific. Mfaniyibiashara wa Portland, Robert B. Pamplin Jr. alitangaza nia yake ya kuanzisha gazeti hilo katika mwaka wa 2000. Toleo la kwanza la gazeti hili lililoanza kwa kuchapishwa mara mbili kwa wiki (Jumanne na Ijumaa) lilichapishwa 9 Februari 2001.Likiingia katika soko lililokuwa na magazeti kama The Oregonian (gazeti pekee la habari za jumla) na magazeti ya kila wiki: Willamette Week na The Portland Mercury. Wakati huo, ulikuwa mfano nadra sana wa upanuzi katika biashara ya magazeti kwa sababu kampuni nyingi za magazeti zilikuwa zikifungwa ama zikiungana. Uzinduzi wake ulitangulia kuteremka kwa matangazo katika magazeti. Hili likawa tatizo katika kuanzisha uchapishaji wa gazeti hili. Miezi kumi na moja baada ya uzinduzi,Portland Tribune lilipunguza shughuli zake za kuwasilisha magazeti hadi nyumbani za watu.


Ujauzito ni hali ya mja (yaani mtu, hususan mwanamke) kuwa mzito kutokana na mimba. Hali hiyo kwa kawaida inadumu wiki 38 (miezi tisa hivi) ambapo mimba inazidi kukua na kukomaa ndani ya tumbo la uzazi la mama yake hadi wakati wa huyo kujifungua. Ingawa katka lugha kadhaa yanatumika majina mbalimbali kwa mimba hiyohiyo kadiri muda wa kukua unavyozidi kwenda, hakuna badiliko la msingi wala hatua mpya, bali ni ustawi endelevu. Miezi mitatu ya kwanza ndiyo yenye hatari zaidi ya mimba kuharibika. Pengine mimba si moja bali mbili au zaidi kwa wakati mmoja. Hapo watazaliwa watoto pacha. Nutrition For The First Trimester Of Pregnancy. IDEA Health & Fitness Association. Iliwekwa mnamo 9 December 2013. Bothwell, TH (July 2000). "Iron requirements in pregnancy and strategies to meet them". The American journal of clinical nutrition 72 (1 Suppl): 257S–264S. PMID 10871591 . O'Brien, KO (February 2006). "Bone calcium turnover during pregnancy and lactation in women with low calcium diets is associated with calcium intake and circulating insulin-like growth factor 1 concentrations1". Am J Clin Nutr 83 (2): 317–323.


Unene wa kupindukia (kwa Kiingereza "obesity" kutokana na neno la Kilatini obesitas, linalomaanisha "gumu, nono au nene” ; jina la kisayansi kwa Kilatini ni "adipositas") ni hali mbaya ambapo mafuta ya ziada ya mwili hulimbikizana hadi kiwango kinachoweza kuathiri vikubwa afya, ikipelekea ongezeko la maradhi na kupungua kwa matarajio ya kuishi. Kipimo cha mwili kuwa mnene na mzito mno ni uwiano kati ya urefu wa mtu na uzito wake. Watu hutajika kuwa na unene wa kupindukia wakati nambapeo ya mata ya mwili (NMM), kipimo kinachopatikana kwa kugawanya uzito wa mtu kwa kilogramu kwa mraba wa urefu wake katika mita, kimezidi 30 kg/m2. Kuwa mneme mno kunaleta hatari ningi kwa afya na kusababisha au kuongeza uwezekano wa magonjwa kama vile: Shinikizo la juu la damu Ugonjwa wa kisukari Maradhi ya moyo Ugonjwa wa kupooza Shida za kupumua na pumu Matatizo ya viungo vya miguu na ya uti wa mgongo Maradhi ya mishipa, Apnea pingani ya usingizi Osteoathritisi. Watu wakinenepa mno hufa mapema na kuwa na magonjwa mengi kuliko watu wembamba wanaokula kiasi tu, jinsi wanavyohitaji chakula. Tatizo la unene duniani hukumba wanaume zaidi ya wanawake.


Basili wa Kaisarea (Kaisarea wa Kapadokia, leo Kayseri, nchini Uturuki, takriban 329 – Kaisarea wa Kapadokia, 1 Januari, 379) alikuwa mmonaki, halafu askofu wa mji huo (mkoa wa Kapadokia, leo nchini Uturuki). Ni mmojawapo kati ya Mababu wa Kanisa muhimu zaidi. Ndiyo sababu anaitwa Basili Mkuu (kwa Kigiriki Βασίλειος ο Μέγας). Kwa jinsi alivyomkazia macho Kristo na kupenda watu, alianza kuheshimiwa kama mtakatifu punde baada ya kifo chake, na mwaka 1568 Papa Pius V alimuongezea sifa ya mwalimu wa Kanisa. Sikukuu yake inaadhimishwa kila mwaka tarehe 2 Januari. Basili alizaliwa mwaka 329 hivi katika familia tajiri ya mhubiri maarufu Basili Mzee na ya Emelia wa Kaisarea huko Caesarea Mazaca. Wote wawili walijulikana kwa imani yao (Oratio 43.4, PG 36. 500B). Familia yao ilikuwa na watoto 10, waliosaidiwa malezi na bibi wa Basili, Makrina Mzee. Babu yake alikuwa mfiadini. Wote wawili wanaheshimiwa kama watakatifu, kama vile Basili na watoto wengine 4: dada yake Makrina Kijana aliyekuwa mmonaki, na ndugu zake Petro wa Sebaste aliyekuwa askofu na mwanateolojia huko Armenia, Naukratio aliyekuwa mkaapweke, na hasa Gregori wa Nisa ambaye alifanywa na Basili kuwa askofu wa mji huo akaandika vitabu bora kuhusu teolojia na maisha ya Kiroho.


Kisungure ni jina la kata ya Wilaya ya Mtwara Mjini katika Mkoa wa Mtwara, Tanzania. Kwa mujibu wa sensa iliyofanyika mwaka wa 2002, kata ina wakazi wapatao 1,336 waishio humo. 2002 Population and Housing Census General Report (en). Government of Tanzania. Jalada kutoka ya awali juu ya 2004-03-20. Iliwekwa mnamo 2008-08-21.


Adıyaman (kwa Kizazaki: Semsur) (Perre ya kale au Pordonnium) ni mji uliopo kusini-mashariki mwa nchi ya Uturuki, na pia ni mji mkuu wa Mkoa wa Adıyaman. Ni mmoja kati ya miji inayokua haraka zaidi katika nchi ya Uturuki. Idadi ya wakazi wa huko inaanzia 100,045 (1990) hadi 178,538 (2000) (kwa mujibu wa sensa zao). Mwanzoni mji ulikuwa na jina la Kiarabu 'Hisnimansur' likiwa kama jina rasmi la mji hadi kufikia mwaka 1926, lakini jina hilo likawa gumu kwa watu wa Uturuki kulitamka, na badala yake wakawa wanalifupisha na kuliita 'adi yaman' likiwa na maana ya 'jina gumu' au '(eneo) la jina gumu katika Uturuki. Mnamo 1926, jina hilo likawa ndilo jina kamili la mji huu. Richard Talbert, Barrington Atlas of the Greek and Roman World, (ISBN 0-691-03169-X), p. 67.


Biokemia ni elimu ya michakato ya kikemia ndani ya viumbehai. Inachunguza muundo na shughuli za sehemu za seli kama vile protini, kabohidrati, lipidi, homoni, vimeng'enya na mengine. Kuna molekuli nyingi zinazounda mwili wa binadamu. Biokemia inazichunguza na kuzifanyia utafiti.


Bukoli ni kata ya Wilaya ya Geita katika Mkoa wa Geita, Tanzania. Kwa mujibu wa sensa iliyofanyika mwaka wa 2012, kata ilikuwa na wakazi wapatao 16,345 waishio humo. Msimbo wa posta ni 30121. Bukoli ni mji mzuri kwa hali ya hewa iliotulia, wakazi wake wana ushirikiano mkubwa katika masuala ya kijamii. Gharama za maisha katika mji wa Bukoli ziko chini ukilinganisha na mahali kama Nyarugusu, Geita Mjini, kwani wakazi wengi wa Bukoli ni wakulima. Wanalitumia vizuri daraja lisilokauka mwaka mzima kulima bustani na mazao yakomaayo mapema kwa wingi hivo upatikanaji wa chakula kwa wingi na bei nafuu. Katika mji wa Bukoli kuna shughuli mbalimbali za uchumi kama jineri ya kusafisha mbegu za pamba kwa ajili ya kutoa mafuta. Jineri hizi huufanya mji wa Bukoli kuchangamka na wakazi wake kupata ajira kwa urahisi. Katika mji huo kuna sekondari moja, iitwayo Bukoli Secondary School. Shule hii imefanya vizuri katika mitihani ya taifa kwa miaka sasa. Imekuwa kama shule baba kwa shule kama Nyarugusu Sekondari, Kamena Sekondari, Ntono Sekondari, Nyaruyeye sekondari, Butobela sekondari. Bukoli sekondari ilianza rasmi mwaka 1993 kama shule ya wazazi, baadae ilichukuliwa na serikali.


Milongodi ni jina la kata ya Wilaya ya Tandahimba katika Mkoa wa Mtwara, Tanzania. Kwa mujibu wa sensa iliyofanyika mwaka wa 2002, kata ina wakazi wapatao 4,016 waishio humo. 2002 Population and Housing Census General Report (en). Government of Tanzania. Jalada kutoka ya awali juu ya 2004-03-20. Iliwekwa mnamo 2008-08-21.


Maria Curie (jina kamili: Maria Salomea Skłodowska-Curie; 7 Novemba 1867 – 4 Julai 1934) alikuwa mwanafizikia na mwanakemia Mpolandi na Mfaransa aliyepata Tuzo ya Nobel ya Fizikia mwaka 1903 na Tuzo ya Nobel ya Kemia mwaka 1911. Marie Curie ni binadamu pekee aliyepokea tuzo ya Nobel kwa sayansi mbili tofauti. Alizaliwa Poland kama Maria Skłodowska wakati nchi hiyo ilipokuwa chini ya Urusi. Wakati ule hapakuwa na nafasi kwa wanawake kusoma kwenye chuo kikuu nchini, hivyo akahamia Ufaransa mwaka 1891 akajiandikisha katika somo la fizikia akaendelea baadaye kuchukua digrii ya hisabati. Mwaka 1895 akaolewa na mwanasayansi Mfaransa Pierre Curie. Pamoja naye alifanya utafiti wa unururifu akatambua elementi za poloni na radi. Baadaye alikuwa profesa wa kike wa kwanza katika chuo kikuu cha Sorbonne mjini Paris. Alikufa kutokana na kansa ya damu (lukemia) kwa sababu maishani mwake alishika dutu nururifu nyingi bila ya tahadhari wakati hatari za unururifu hazijajulikana. Wikimedia Commons ina media kuhusu: Marie Curie 1903 Nobel Prize in Physics Archived 28 Julai 2005 at the Wayback Machine. and 1911 Nobel Prize in Chemistry Archived 10 Agosti 2005 at the Wayback Machine.


Klemens Maria Hofbauer (Tasovice, Moravia, leo nchini Ucheki, 26 Desemba 1751 - Vienna, Austria, 15 Machi 1820) alikuwa mtawa na padri wa shirika la Mkombozi Mtakatifu sana, ambaye anajulikana kwa kulieneza nje ya Italia na kufanya utume mkubwa sana. Alitangazwa na Papa Leo XIII kuwa mwenye heri tarehe 29 Januari 1888, halafu Papa Pius X alimtangaza mtakatifu tarehe 20 Mei 1909. Sikukuu yake inaadhimishwa kila mwaka tarehe 15 Machi. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Magnier, John. "Blessed Clement Mary Hofbauer." The Catholic Encyclopedia Vol. 4. New York: Robert Appleton Company, 1908. 27 December 2019] Martyrologium Romanum media kuhusu Klemens Maria Hofbauer pa Wikimedia Commons


Elisha Ann Cuthbert (amezaliwa tar. 30 Novemba 1982) ni mwigizaji wa filamu na tamthilia kutoka nchini Kanada. Cuthbert anafahamika sana kwa vile zamani alikuwa mtangazaji wa kipindi cha televisheni cha Kikanada maarufu kama Popular Mechanics for Kids. Alianza kupata uhusika mkuu kwa mara ya kwanza mnamo mwaka wa 2003, pale alipocheza katika filamu ya Old School ikafuatiwa na The Girl Next Door. Pia alipata kushiriki katika filamu moja ya mwaka wa 2005 House of Wax na pia filamu nyingine ya kutisha ya mwaka wa 2007 - Captivity. Uhusika uliompa umaarufu zaidi ni pale alipocheza kama Kim Bauer katika mfululizo wa kipindi cha televisheni cha Kimarekani maarufu kama 24. Elisha Cuthbert at the Internet Movie Database Elisha Cuthbert katika Movies.com Elisha Cuthbert Archived 16 Februari 2009 at the Wayback Machine. katika Complex Magazine


Amasya (Kigiriki: Ἀμάσεια, Amaseia au Αμάσεια, Amáseia) ni kata ya Mkoa wa Amasya iliyopo kaskazini mwa nchi ya Uturuki. Inachukua eneo la km 1730, na idadi ya wakazi inapata 33,000, ambao wengine 74,000 wanaishi mjini na waliosalia wanaishi vijijini. Kimo kutoka usawa wa bahari ni m. 411. Amasya ipo juu ya milima kutoka juu ya pwani ya usawa wa Bahari Nyeusi, mji umejingwa katika eneo la mabonde madogo ukiwa karibu kabisa na ukingo wa Mto Yeşilırmak. Japokuwa eneo hili lipo karibu kidogo pwani ya Bahari Nyeusi hivyo kuna kipindi kuna kuwa na hali baridi mno, na pia inasemekana kuwa kuna baadhi ya mazao huko huwa yanastawi vyema. Mazao hayo ni pamoja na mitufaha, ambayo imeisabibishia mkoa wa Amasya uwe mashuhuri sana. Mji wa Amasya, pia ni mji wa kihistoria ya kutoa matajiri, wafalme, malikia, wasanii, wanasayansi, washairi na wafikiri. Provincial governorate official website Municipality official website Amasya weather forecast information Archived 29 Oktoba 2005 at the Wayback Machine. Allaboutturkey.com - Amasya Photos of Amasya Archived 27 Septemba 2007 at the Wayback Machine.


Kwa matumizi tofauti ya jina hili tazama Ulanga Ulanga (kwa Kiingereza: mica) ni kundi la madini yanayopatikana kwa umbo la mabapa membamba. Kikemia ni Madini silikati zinazounda fuwele monokliniki; yaani fuwele zinazoungwa kwenye kona na kujipanga kitabaka; lakini hakuna nguvu ya kushikana baina ya matabaka hayo. Ulanga ni madini laini yenye ugumu wa Mohs wa 2 pekee. Huwa na matumizi mengi katika teknolojia elektroniki maana ni kihamiumeme, hutumiwa sana ndani ya kapasita. Ulanga uliosagwa kutumiwa katika ujenzi unaotumia mbao au matofali ya jasi kwa kuziba mapengo (filler).


Kigezo:Infobox Nigerian States Rivers State ni mojawapo kati ya majimbo 36 ya Nigeria. Mji wake mkuu ni Port Harcourt. Kusini limepakana na Bahari ya Atlantiki, Kaskazini na jimbo la Imo Abiaand Anambra, Mashariki na jimbo la Akwa Ibom na Magharibi majimbo ya Bayelsa na Delta. Kama jimbo la Delta State, Rivers State ina Waigbo wengi wa koo tofauti, lakini wengi ni wa ukoo wa Ikwerre. Pia ogoni wa Ijaw wako kwa idadi chache. Sehemu ya ndani ya jimbo hili ina Msitu wa mvua ya kitropiki; kuelekea pwani, mazingira ya Niger Delta huwa maumbile ya mabwawa ya mangrove. Rivers State ilikuwa sehemu ya Oil Rivers Protectorate kuanzia 1885 hadi 1893, wakati ilikuwa sehemu ya Niger Coast Pretectorate. Mwakani 1900 kanda hii ilishikanishwa na maeneo huru ya Royal Niger Company na kuunda ukoloni wa Kusini mwa Nigeria. Jimbo hili liliundwa mwakani 1967 kwa kugawanyishwa kwa Kanda ya Mashariki wa Nigeria. Kufikia mwaka 1996 jimbo hili lilijumuisha eneo ambalo kwa sasa ni Jimbo la Bayelsa. Rivers State imegawanywa katika maeneo 23 ya Serikali za Mitaa (LGAs): Jimbo la Rivers State ndilo lenye uchumi wa pili mkubwa zaidi nchini Nigeria, likifuata Lagos State ambalo ni la kwanza.


Montgeron ni mji wa Ufaransa. Orodha ya miji ya Ufaransa Wikimedia Commons ina media kuhusu: Montgeron


Jungali ilikuwa jimbo la Sudan kabla ya Sudan Kusini kujitenga.


Boksburg ni mji wa Afrika Kusini katika jimbo la Gauteng. Wikimedia Commons ina media kuhusu: Boksburg


Paroko ni padri aliyekabidhiwa na Askofu uchungaji wa parokia, ambayo ni sehemu ya jimbo. Jina hilo linatokana na Kigiriki cha zamani πάροικος (pàroikos), ambapo asili ni kitenzi παρà οἰκεω (parà oikéo), yaani "kuishi jirani", "kuishi kandokando", kulingana na Askofu aliyeishi mbali, katika Kanisa kuu. Katika Kanisa Katoliki la Kilatini huduma ya maparoko inaratibiwa na Mkusanyo wa Sheria za Kanisa katika kanuni 519-534.


"Jam" ni wimbo wa Michael Jackson kutoka kwenye albamu yake ya mwaka wa 1991, Dangerous. Single hii ilikuja kutolewa tena upya kunako mwaka wa 2006 ikiwa kama moja ya sehemu ya mkusanyiko wa Jackson, Visionary: The Video Singles. "Jam" ni mchanganyiko wa funk ngumu na ya fujo, dance na rap, au funk hip hop. Kile kipande kidogo cha rap cha muziki huu kilifanywa na Heavy D (wa kundi la muziki wa hip hop na rap Heavy D & the Boyz). Muziki wa video wa wimbo huu umemuuzisha sura mchezaji wa zamani wa NBA, Michael Jordan. Wimbo pia unaonyesha timu ya mpira wa kikakpu ya Chicago Bulls'—timu ya Jordan kitambo hicho cha—1992 inaonyesha video ya Mabingwa wa NBA "Untouchabulls". Wimbo huu pia ulitumika kama ndiyo wimbo kifunguzi katika ziara yake ya Dangerous World Tour. Wimbo huu pia ulipata kuingia tena kwenye chati za UK kwa mwaka wa 2006, kwa kushika nafasi ya 22. Muziki wa video wa "Jam" umechukua nafasi ukiwa ndani ya kisehemu cha kuchezea mpira wa kikapu, mahala ambapo anaonekana Jackson anamfundisha mchezaji wa zamani wa mpira wa kikapu Michael Jordan jinsi ya kucheza, na kwa rejesho, Jordan anamfundisha Jackson namna ya kucheza mpira wa kikapu.


Wikipedia ya Kicheki (Kicheki: Česká Wikipedie) ni toleo la kamusi elezo huru ya Wikipedia kwa lugha ya Kicheki. Ilianzishwa mnamo mwezi wa Mei katika mwaka wa 2002 kwa maomba ya mhariri aliyekuwa akichangia katika Wikipedia ya Kiesperanto. Lakini, kwa kipindi hicho, Wikipedia ilikuwa ikitumia software ya UseMod. Takriban kurasa tatu za toleo hili zilipotea wakati wa kuihamisha kutoka software ya kale kwenda MediaWiki. Mnamo tar. 20 Oktoba 2003, ilifikisha makala 1,000, ambazo nyngi zilikuwa zinahusu masuala ya Kiesperanto. Mnamo mwezi wa Juni katika mwaka wa 2005, Wikipedia ya Kicheki imefikisha makala 10,000 na baadaye 20,000 mnamo mwezi wa Desemba katika mwaka huohuo wa wa 2005. Ukurasa wa mwanzo wa Wikipedia, ulisanifiwa upya baada ya kufikisha kiwango hicho. Na kwa tar. 18 Juni 2008, kuna zaidi ya makala 100,000, wasimamizi 21, zaidi ya watumiaji 34,000 waliojisajiri, na madazeni na madezeni ya wachangiaji wanaochangia kila siku. Wikimedia Commons ina media kuhusu: Wikipedia ya Kicheki Czech Wikipedia (Kicheki) Czech Wikipedia's chronicle, mostly documenting article numbers (Kicheki) Wikipedia ya Kicheki ni toleo la Wikipedia, kamusi elezo huru


Tarbes ni mji wa Ufaransa. Orodha ya miji ya Ufaransa Wikimedia Commons ina media kuhusu: Tarbes


Kaskazini ni jimbo la Sudan.


Mbolea za chumvichumvi ni kemikali zilizoandaliwa kama virutubisho ambavyo huhitajika katika ukuaji wa mmea. Virutubisho vikuu vitatu ni: naitrojeni (N), fosforasi (P), potasiamu (K) ambavyo kwa ujumla hutengeneza mbolea. Mmea wowote hutumia virutubisho hivyo. Kazi ya naitrogeni ni kukuza mmea na kushamiri vizuri na kutoa suke pana; kazi ya fosfati ni kutengeneza rangi ya kijani (chanikiwiti) na kutengeneza shia na virutubisho vya mmea; kazi ya potashi ni kufanya mmea kukua kwa kasi na kustawi. Aina za mbolea ni N.P.K. (17:17:17) N.P.K. ni ufupisho wa maneno yafuatayo: N-naitrojeni, P-fosfati na K-potashi. C.A.N. (27:0:0) D.A.P. (18:46:0)


John Njue ni askofu wa kanisa katoliki nchini Kenya aliyekuwa askofu mkuu wa Nairobi tangu 6 Oktoba 2007. Siku chache baada ya kuwa askofu mkuu aliteuliwa na Papa Benedikto XVI kuwa kardinali. Njue alizaliwa mwaka 1944 katika kijiji cha Kiriari (Embu). Alisoma shule ya Gituri Primary na Sekondari. Baada ya kumaliza shule mwaka 1966 aliendelea kusoma theolojia na kumaliza kwenye Chuo Kikuu cha Urbaniana mjini Roma kwa MA ya falsafa. Tar. 6 Januari 1973 alipadrishwa huko Embu na kuwa kasisi wa parokia ya Kariakomu (Meru) 1974. 1978 akawa mwalimu kwenye seminari ya upadre ya St. Augustine mjini Bungoma. 1986 aliteuliwa kuwa askofu wa dayosisi ya Embu. Kati ya 1987 na 1991 akawa mwenyekiti wa kamati za maendeleo na huduma za jamii , pia ya kamati ya haki na amani chini ya Ofisi Kuu ya Wakatoliki Kenya. Mwaka 2002 akawa askofu mkuu msaidizi wa dayosisi kuu ya Nyeri. Baada ya kuondoka kwa askofu mkuu Raphael S. Ndingi Mwana a'Nzeki aliyehamishwa Nairobi alishika nafasi ya Askofu Mkuu. Mwaka 2007 alimfuata Mwana a'Nzeki katika nafasi ya askofu mkuu wa Nairobi. Njue ni kardinali ya pili nchini Kenya baada ya marehemu Maurice Otunga.


Lango la Historia | Lango la Biografia | Karibuni | Orodha ya Miaka ◄ | Karne ya 3 | Karne ya 4 | Karne ya 5 | ► ◄ | Miaka ya 310 | Miaka ya 320 | Miaka ya 330 | Miaka ya 340 | Miaka ya 350 | Miaka ya 360 | Miaka ya 370 | ► ◄◄ | ◄ | 337 | 338 | 339 | 340 | 341 | 342 | 343 | 344 | 345 | ► | ►► Makala hii inahusu mwaka 341 (Baada ya Kristo). Wikimedia Commons ina media kuhusu: 341


Maji ni kimiminika ambacho ni kiini cha uhai wowote duniani na pia kiini cha utamaduni wa binadamu. Hakuna mtu anayeweza kuishi bila maji kwa sababu asilimia 50 - 65 za mwili wa mwanadamu ni maji. Hata miili ya mimea na wanyama kwa kiasi kikubwa ni maji. Pia katika dunia maji yamechukua karibu robo tatu ya eneo lake lote (71.11%). Kwa hiyo maji ni kitu cha msingi sana. Kiasi kikubwa cha maji duniani ni maji ya chumvi katika bahari; maji matamu yanayoweza kutumiwa na binadamu na kwa kilimo ni asilimia ndogo tu ya maji kwenye Dunia. Maji yana matumizi mengi nyumbani na katika uchumi: nyumbani maji hutumika katika kunywa, kuogea, kuoshea vitu na vyombo mbalimbali; kiuchumi maji yanatumika viwandani, kwa mfano kupoozea au kuoshea mashine, pia maji hutumika katika usafiri, kama vile meli za mizigo, za abiria na vinginevyo. Katika matumizi hayo pengine watu hutumia vibaya maji na vyanzo vyake ambavyo ni muhimu vitunzwe kwa kuwa tukiharibu vyanzo hivyo twaweza kuleta hali ya jangwa katika eneo hilo. Kikemia maji ni kampaundi ya elementi za oksijeni na hidrojeni, ikiunganisha atomi mbili za hidrojeni na atomi moja ya oksijeni kuwa molekuli ya H2O au maji.


Christian de Duve (amezaliwa 2 Oktoba 1917) alikuwa mwanabiolojia kutoka nchi ya Ubelgiji. Hasa alichunguza sehemu za chembe hai. Mwaka wa 1974, pamoja na Albert Claude na George Palade alikuwa mshindi wa Tuzo ya Nobel ya Tiba.


Lango la Historia | Lango la Biografia | Karibuni | Orodha ya Miaka ◄ | Karne ya 1 KK | Karne ya 1 | Karne ya 2 | ► ◄ | Miaka ya 0 | Miaka ya 10 | Miaka ya 20 | Miaka ya 30 | Miaka ya 40 | Miaka ya 50 | Miaka ya 60 | ► ◄◄ | ◄ | 31 | 32 | 33 | 34 | 35 | 36 | 37 | 38 | 39 | ► | ►► Makala hii inahusu mwaka 35 BK (Baada ya Kristo). Wikimedia Commons ina media kuhusu: 35


Kali (pia: potasiamu, ing. potassium) ni elementi na metali alikali yenye namba atomia 19 kwenye mfumo radidia na uzani atomia 39.098. Alama yake ni K. Jina Kali latokana na neno la Kiarabu "qalia" kwa majivu lakini jina la potasiamu ni kawaida vilevile kutokana na neno "potassium" kwa sababu kampaundi zake zimo kwa wingi ndani ya majivu ya ubao yaliyosafishwa kwa kuchemsha katika sufuria (Kiing.: "ash" na "pot"). Kali (potasiamu) ni metali laini sana inayochemka kwa sentigredi 83 tayari. Rangi yake ni nyeupe-fedha. Haipatikana kiasili kama metali tupu kwa sababu humenyuka haraka na kuoksidika hewani. Inamenyuka vikali sana na maji hivyo kali metali hutunzwa chini ya mafuta. Aloi ya kali na natiri hutumiwa kama kiowevu cha kupoza mitambo ya nyuklia. Chumvi za kali hutumiwa sana kama mbolea wa kilimo. Kali (Potasiamu) ni muhimu hasa katika chembe za mimea na wanyama. Lazima kuwepo katika chakula chetu lakini si mno kwa sababu ikizidi inaleta hasara. Kali ina rangi ya kifedha-nyeupe lakini hubadilika rangi hewani mara moja


Kwa maana nyingine ya jina hili angalia Kahawa (maana) Kahawa ni kinywaji kinachotengezwa kutokana na buni ambazo ni mbegu za mbuni. Kahawa ni kinywaji kinachozidi kuenea duniani. Inapendwa kwa sababu ya ladha yake pamoja na dawa ya kafeini iliyomo ndani yake. Kafeini ina taathira ya kuchechemua na kuondoa uchovu. Wanywaji wakuu wa kahawa duniani ni watu wa Ufini wanaotumia kilogramu 11.3 kwa mwaka kila mkazi, ambayo ni sawa na vikombe 1,737 kwa mwaka au vikombe 5 kwa siku kwa kila mkazi. Lakini watoto hawanywi kahawa, hivyo watu wazima hunywa zaidi kuliko wastani huu. Wakazi wa Marekani katika mwaka 1998 walitumia kahawa tani 1.148.000 inayolingana na wastani wa matumizi ya vikombe 1.8 kwa siku kila mkazi. Wajerumani huwa na wastani wa vikombe 4 kwa siku; hii ni zaidi kuliko matumizi yao ya bia. Wanaouza dawa za kupunguza uzani husema kwamba kafeini iliyomo katika kahawa huchangia katika kuyeyusha mafuta. Hili hufanyika wakati mwili unapotoa joto. Katika ile hali ya kutoa joto (thermogenesis) mafuta huyeyushwa na kufanywa kawi. Hata hivyo, hili laweza kuchangia upotevu wa usingizi wakati wa usiku pamoja na kuwa na fadhaiko (anxiety) Buni zilizokaangwa hupondwa au kusagwa kuwa unga wa kahawa.


Televisheni ya Taifa ya Tanzania (ilianzishwa tar. 10 Machi 2000) iko chini ya Serikali ya Jamhuri ya Muungano wa Tanzania. Kitako chake kikuu kipo Kijitonyama mjini Dar es Salaam. Na inarusha matangazo yake kwa masafa ya VHF. Zamani ilikuwa ikipatikana kwa Tanzania tu, lakini kwa sasa wamepanusha huduma ya urushaji wa matangazo yao na kuiwezesha kupatikani karibuni Afrika nzima. Na vilevile matangazo yao yanapatikana kwa Satelite. Mkurugenzi mkuu wa kwanza alikuwa Tido Mhando


Ulaya ya Kusini ni sehemu ya kusini ya bara la Ulaya. Kuna maelezo ya kutofautiana ni nchi zipi ambazo ni sehemu ya kanda hili. Maelezo hutofautiana kutokana na njia mbalimbali za kuangalia sehemu hiyo: kwa maana ya kijiografia, kisiasa au kiutamaduni. Kwa hakika tamko hili lamaanisha: Nchi za rasi ya Iberia yaani Hispania, Ureno na Andorra. Nchi za rasi ya Italia yaani Italia, San Marino na Mji wa Vatikani Malta Ugiriki Kwa kawaida nchi zifuatazo au sehemu zifuatazo za nchi huhesabiwa humo pia: sehemu za kusini za Ufaransa sehemu za Uturuki kwenye bara la Ulaya Kupri hata kama ni sehemu ya Asia kijiografia Mara nyingi pia sehemu ya nchi za Balkani zahesabiwa humo: Albania Bosnia na Herzegovina Kroatia Montenegro Masedonia Kaskazini Zote zinapakana na Mediteranea isipokuwa Masedonia Kaskazini. Wakati mwingine Bulgaria huhesabiwa hapa pia. Umoja wa Mataifa huhesabu nchi zifuatazo kama nchi ya kanda la Ulaya ya Kusini: Albania Andorra Bosnia na Herzegovina Gibraltar Hispania Italia Kroatia Mji wa Vatikani Masedonia Kaskazini Malta Montenegro San Marino Serbia Slovenia Ugiriki Ureno


Mwongozaji wa filamu ni mtu anayetoa msaada wa kuongoza pindi mtu anapoigiza filamu. Wanaangalia vitu vya kisanii visiende kombo. Wanatoa maelekezo kwa waigizaji na kuongoza watu katika uigizaji wa filamu. Mwongozaji wa filamu yeye ndiyo anayochukua jukumu zima wa wanachama wanaofnya kazi ya uigizaji (waigizaji, watayrishaji, na kadharika). Kwa mfano, mtu yule ambaye anashughulika na taa anamwambia mtindo gani unaotakiwa taa imulikwe pindi yeye anapotoa maelekezo kwa waigizaji. Ni kawaida sana kwa waongozaji wa filamu kufanya kazi pamoja na mtayarishaji wa filamu. Mtayarishaji wa filamu ni mtu asiyehusika na upande wa kisanii wakati wa utengenezaji wa filamu. Kwa mfano, wao ndiyo wanaoshikiria fedha zote ambazo zinatumika kwa ajili ya utengenezaji wa filamu.


Mfululizo safu wa kikemia katika mfumo radidia (en:chemical series) humjumlisha kundi la elementi za kikemia zenye tabia za pamoja. Tabia hizo huendelea kubadilika ndani ya mfululizo huo hatua kwa hatua. Kwa mfano: Kiwango cha kuyeyuka kinapungua na ukali wa mmenyuko unaongezeka katika mfululizo wa metali alkali. Mifululizo kadhaa ni sawa na makundi ya mfumo radidia kwa mfano metali alkali ni sawa na kundi 1.


Pofu, mbungu au mbunju (kwa Kiingereza: eland) ni wanyamapori wa jenasi Taurotragus katika familia Bovidae. Wanatokea savana zenye miti katika Afrika. Wanyama hawa ni wakubwa kuliko spishi nyingine za Bovidae za Afrika. Rangi yao ni kahawianyekundu, kahawia, hudhurungi au kijivu na mara nyingi wana milia ya wima mbavuni. Wana ngozi ndefu chini ya koo lao. Pembe zao ni ndefu kiasi, zile za jike ndefu kuliko zile za dume. Taurotragus derbianus, Pofu Mkubwa (Giant Eland) Taurotragus d. derbianus, Pofu Magharibi (Western Giant Eland) Taurotragus d. gigas, Pofu wa Kati (Eastern Giant Eland) Taurotragus oryx, Pofu wa Kawaida (Common Eland) Taurotragus o. livingstonei, Pofu wa Zambia (Livingstone's Eland) Taurotragus o. oryx, Pofu Kusi (Cape Eland) Taurotragus o. pattersonianus, Pofu Mashariki (East African Eland) Pofu kusi Pofu mashariki Ili kupata maelezo kuhusu masanduku ya uanapwa ya spishi angalia: Wikipedia:WikiProject Mammals/Article templates/doc.


Barclays ni kampuni ya kimataifa ya uwekezaji wa benki na huduma za kifedha nchini Uingereza. Mbali na benki za uwekezaji, Barclays imeandaliwa katika biashara nne za msingi: benki binafsi, benki ya ushirika, usimamizi wa utajiri, na usimamizi wa uwekezaji. Barclays huonyesha asili yake kwa biashara ya dhahabu imara katika Jiji la London mwaka wa 1690. James Barclay akawa kinara katika biashara mwaka wa 1736. Mwaka wa 1967, Barclays ilikuwa mtoa fedha wa kwanza duniani. Barclays imefanya upatikanaji wa kampuni nyingi, ikiwa ni pamoja na London, Mkoa na Kusini Magharibi Benki ya mwaka 1918, Uingereza Linen Bank mwaka 1919, Mercantile Credit mwaka 1975, Woolwich mwaka 2000 na shughuli za Amerika Kaskazini za Lehman Brothers mwaka 2008.


Kazan (Kirusi: Казань) ni mji wa Urusi. Ina wakazi 1,105,289. Iko katika mkoa wa Tatarstan. Orodha ya miji ya Urusi


Bamba la Australia ni moja kati ya mabamba ya gandunia makubwa kwenye ganda la dunia. Wakati mwingine linahesabiwa pamoja na bamba la Uhindi kama "bamba la Australia-Uhindi". Linabeba bara la Australia, kisiwa cha Guinea Mpya na sehemu za Newzealand, upande wa mashariki wa Bahari Hindi na sehemu ya Bahari Pasifiki. Bamba la Australia limepakana na bamba la Ulaya-Asia, Bamba la Ufilipino, Bamba la Pasifiki, bamba la Antaktika na bamba la Afrika.


UNIDO ni kifupisho cha United Nations Industrial Development Organization yaani Shirika la Maendeleo ya Viwanda la Umoja wa Mataifa.


Gweta ni kijiji katika Tutume, Wilaya ya Kati nchini Botswana. Idadi ya wakazi wa kijijini hapa ilikuwa 5,304 kulingana na matokeo ya sensa ya mwaka wa 2011. 2011 Census Alphabetical Index of Districts Archived 25 Mei 2013 at the Wayback Machine. Central Statistics Office ya Botswana 2011 Census Alphabetical Index of Villages Central Statistics Office ya Botswana 2011 Census Alphabetical Index of Localities Archived 23 Septemba 2015 at the Wayback Machine. Central Statistics Office ya Botswana Wilaya za Botswana Central Statistics Office ya Botswana Archived 2 Machi 2008 at the Wayback Machine.


Mochudi ni kijiji katika Kgatleng, Wilaya ya Kgatleng huko nchini Botswana. Idadi ya wakazi wa kijijini hapa ilikuwa 44,815 kulingana na matokeo ya sensa ya mwaka wa 2011. 2011 Census Alphabetical Index of Districts Archived 25 Mei 2013 at the Wayback Machine. Central Statistics Office ya Botswana 2011 Census Alphabetical Index of Villages Central Statistics Office ya Botswana 2011 Census Alphabetical Index of Localities Archived 23 Septemba 2015 at the Wayback Machine. Central Statistics Office ya Botswana Wilaya za Botswana Central Statistics Office ya Botswana Archived 2 Machi 2008 at the Wayback Machine. Kigezo:Wilaya ya Kgatleng


Wakalvini ni Wakristo Waprotestanti wanaofuata kimsingi mafundisho yaliyotolewa awali na Uldrik Zwingli na hasa John Calvin katika karne ya 16. Tofauti na Luther, Zwingli na Calvin walijaribu moja kwa moja kujenga kanisa jipya kwenye msingi wa Biblia. Hawakupenda kuchukua urithi wowote wa Kanisa Katoliki, wakaunda kila kitu upya kufuatana na jinsi walivyoelewa Biblia. Katika utawala walikataa cheo cha uaskofu wakaona kanisa liongozwe na wazee wa kuchaguliwa. Kutokana na neno wazee katika lugha ya Agano Jipya (Kigiriki) "presbyuteroi", kanisa lake linaitwa pia la "Wapresbiteri". Wafuasi wao huitwa pia "Wareformati" (to reform = kutengeneza upya). Maana yake walikataa desturi zote wasizoziona katika Biblia, wakati Luther alizikubali zile alizoziona hazipingi Biblia. Katika ibada zao, Wareformati wanakataa altari, picha za kupamba kanisa au kuimba liturujia, wakati ibada ya Kilutheri ni Misa ya Kikatoliki iliyobadilishwa kufuatana na mawazo ya Luther. Katika jambo hilo hawakupatana na ndiyo sababu kwa muda mrefu Walutheri na Wareformati walishindwa kuwa na ibada za pamoja, lakini siku hizi wanaelewana. Mafundisho hayo kutoka Uswisi yalienea katika nchi kama Ufaransa, Uskoti na Uholanzi. Hata Wamoravia walichukua sehemu ya mafundisho ya Wareformati, hasa juu ya Chakula cha Bwana, wakimfuata Luther katika mambo mengine.


Kimolo ni jina la lugha tofauti: lugha ya Kimolo inayozungumzwa nchini Kenya; lugha ya Kimolo inayozungumzwa nchini Sudan.


Tswaaneng ni kijiji katika Barolong, Wilaya ya Southern huko nchini Botswana. Idadi ya wakazi wa kijijini hapa ilikuwa 679 kulingana na matokeo ya sensa ya mwaka wa 2011. 2011 Census Alphabetical Index of Districts Archived 25 Mei 2013 at the Wayback Machine. Central Statistics Office ya Botswana 2011 Census Alphabetical Index of Villages Central Statistics Office ya Botswana 2011 Census Alphabetical Index of Localities Archived 23 Septemba 2015 at the Wayback Machine. Central Statistics Office ya Botswana Vijisehemu vya Botswana Wilaya za Botswana Vijiwilaya vya Botswana Central Statistics Office ya Botswana Archived 2 Machi 2008 at the Wayback Machine. Kigezo:Wilaya ya Southern (Botswana)


Kiburugwa ni jina la kata ya Wilaya ya Temeke katika Mkoa wa Dar es Salaam, Tanzania yenye postikodi namba 15128. Kwa mujibu wa sensa iliyofanyika mwaka wa 2012, kata ina wakazi wapatao 78,911 waishio humo. https://www.tcra.go.tz/images/documents/postcode/dsm.pdf[dead link] Ripoti Kuu ya Sensa ya Watu na Makazi kwa Mwaka wa 2012 (en). Serikali ya Tanzania. Jalada kutoka ya awali juu ya 2013-05-11. Iliwekwa mnamo 15-12-2013.


Virusi (kutoka Kilatini virus, yaani "sumu“; wakati mwingine pia umoja Kirusi) ni chembe ndogo sana iliyoundwa na maada jenetiki, kama ADN au ARN, katika koti la proteini. Virusi vinahitaji msaada wa seli za viumbehai ili kutengeneza chembe nyingine za virusi. Wakati mwingine huhesabiwa kati ya vidubini, lakini wataalamu wengi wanakanusha kwamba ni viumbehai kwa sababu haziwezi kuzaa vyenyewe pia havina metaboli. Si seli yenyewe, lakini vina sehemu za kiini cha seli. Virusi vinaingia katika seli ya kiumbehai, kama bakteria, mmea au mnyama au binadamu, na kutumia seli hiihii kuzaa, yaani kujizidisha mara elfu kadhaa. Tendo hili linasababisha vurugu ndani ya seli za mwenyeji, inayoonekana kama hali ya ugonjwa. Hadi sasa kuna aina za virusi zaidi ya 5000 zilizotambuliwa, lakini zinaweza kuwa mamilioni. Takriban virusi vyote ni vidogo mara mia kuliko bakteria na huonekana tu tangu kupatikana kwa hadubini ya kielektroniki. Lakini mwaka 2014 virusi vikubwa sana, ukubwa wa bakteria ndogo, vimeelezwa: Pithovirus sibericus. Hivyo vinaambukiza amiba. Muundo wa virusi una sehemu mbili pekee: uzi wa ADN au ARN halafu koti la proteini la kulinda uzi huo.


Mkanda wa jeshi (au tutuko zosta, na hata zosta, kutoka Kiingereza herpes zoster) ni ugonjwa wa kuambukiza unaotokana na virusi vya hepesi, lakini ni kali kuliko tutuko la kawaida ("hepesi simpleksi"). Unajulikana kama ugonjwa wa vipele au pia kama zona, ni ugonjwa unaosababishwa na virusi vyenye sifa za upele unaoleta maumivu kwenye ngozi na malengelenge katika eneo dogo la upande mmoja wa mwili, mara nyingi katika mstari. Awamu ya awali ya maambukizi ya virusi vya tetekuwanga (VZV) husababisha ugonjwa mkali wa tetekuwanga (wa muda mfupi) ambao kwa kawaida hutokea kwa watoto na vijana. Mara baada tu ya kusuluhishwa kwa tukio la tetekuwanga, kirusi hicho hakiondolewi kwenye mwili lakini kinaweza kusababisha vipele-ugonjwa wenye dalili tofauti kabisa - miaka mingi baada ya maambukizi ya awali. Kirusi cha tetekuwanga kinaweza kutulia katika miili ya seli za neva na kwa nadra katika seli za satelaiti zisizo za niuroni za shina la uti wa mgongo, neva ya fuvu au ganglioni ya kujiongeza, bila kuonyesha dalili zozote.


Uzazi wa mpango kwa njia asilia maana yake ni mbinu zile za kuzuia mimba isipatikane katika tendo la ndoa ambazo zinafuata maumbile tu. Njia asilia za kupanga uzazi ni mbinu ambazo hazihusishi vifaa wala kemikali, bali zinategemea ufahamu wa uwezo wa mwanamke kupata au kutopata mimba wakati wa kufanya tendo la ndoa. Wanawake ambao wananyonyesha na wanapenda kukwepa mimba wanaweza kufanya tendo la ndoa kwa kutegemea kukatizwa kwa hedhi wakati wa kunyonyesha. Mbali ya huo ujuzi wa jumla, uzazi unaweza kupangwa kwa kutofanya tendo la ndoa siku 13 hivi ambapo katika mzunguko wa hedhi kuna uwezekano wa kupata mimba. Kinyume chake wanandoa wanaweza kulenga uzazi kwa hakika zaidi wakifanya tendo la ndoa kwa kutumia vizuri siku zinazouwezesha. Vilevile wanaweza kuchagua jinsia ya mtoto mtarajiwa kwa kufanya tendo la ndoa siku ambapo kwa kawaida mbegu ya jinsia hiyo ndiyo inayowahi kuungana na kijiyai katika tumbo la uzazi. Ni kwamba mizunguko mingi ya hedhi huwa na siku kadhaa za mwanzo ambapo mimba haiwezi kupatikana (muda wa kutoshika mimba kabla ya kudondosha kijiyai), halafu siku ambazo mimba inaweza kutungika, na kisha siku kadhaa tu kabla ya hedhi ambazo mimba haiwezi kutungika (muda wa kutoshika mimba baada ya kijiyai kudondoshwa).


Encyclopædia Britannica ni kamusi elezo kubwa na moja kati ya kamusi elezo iliyo-maarufu zaidi. Inaandikwa kwa lugha ya Kiingereza. Kamusi elezo hii huchapishwa na kampuni binafsi ya Encyclopaedia Britannica, Inc. Awali ilikuwa ikichapishwa kwenye karatasi tu, lakini hivi karibuni imepanuka na kuwa na dijiti, au matoleo ya kompyuta vilevile. Kamusi elezo hii imegawanyika katika vitabu vingi sana. Makala za kwenye vitabu zimepangwa kwa mtindo wa kialfabeti. Kumekuwa na matoleo yake ambayo ni kwa ajili ya watoto vilevile. Hii ni kamusi elezo kubwa sana ya kuchapishwa. Kamusi elezo iliyo-kubwa ziadi ni Wikipedia. Watu wengi huhesabia kwamba ni kamusi elezo bora, kwa sababu ipo sahihi na ina mambo mengi. Kamusi elezo hii awali ilikuwa ndogo sana, toleo la kwanza lilikuwa na vitabu vitatu na ilitolewa mnamo mwaka wa 1768. Polepole likawa kubwa zaidi. Toleo jipya, toleo la 15, sasa lina vitabu takriban 29, jumlisha vitabu viwili ambavyo ni faharasa. Pia imemjulisha kitabu cha ziada kiitwacho Propaedia, kwa ajili ya kuainisha ufahamu. Vitabu 29 vimeumba Macropaedia na Micropaedia. Macropædia ni kikubwa kuliko vingine, chenye makala yenye maelezo zaidi ambazo pia zaweza kuwa na kurasa 300, -metengenezwa kwa vitabu 17, wakati Micropædia ni kidogo ambacho kawaida huwa na makala fupi na maneno machache chini ya 750.


Patrick Garcia (alizaliwa kama Franz Patrick Velasco Garcia mnamo 14 Septemba 1981) ni mwigizaji wa Kifilipino, aliyejulikana sana baada ya kuigiza kama Ryan kwenye filamu iliyopata mapokezi ya hali ya juu Ufilipino, Madrasta na Nathaniel Cordero kwenye tamthiliya Darating ang umaga. Baba yake ni mhispania na mama yake ni mfilipino. Aliwa na miaka 9, Garcia alianzia kwenye usaidizi wa kanisa la mtakatifu James Parish (Ayala), Alabang walipokuwa wakiishi. Amelitumikia kanisa kwa miaka kadhaa mpaka pale familia yake ilipohamia Frisco del Monte, Quezon City. Akiwa na miaka 13, dada yake alimshawishi kujaribu kuigiza. Alijaribu kwenye filamu ya Seprada (1994), na akapata nafasi ya kuigiza. Filamu ilikubalika na ilimtambulisha Garcia kwenye sanaa ya uigizaji nchini Ufilipino. Mwaka uliofuata, Garcia alishika nafasi tofauti-tofauti kwenye filamu na tamthiliya kama Gimik, Araw-araw, gabi-gabi, na Asero. 1996, alianza kuonja rasmi ladha ya mafanikio baada ya kujishindia tuzo ya Best Child Actor kutoka FAMAS Awards akiwa ni umri wa miaka 15, kutokana na kuigiza kama Ryan kwenye filamu Madrasta.


Robert Anson Heinlein (Julai 7, 1907 - 8 Mei, 1988) alikuwa mwandishi Mmarekani. Aliandika zaidi vitabu vya bunilizi ya kisayansi (SF). Alishinda mara nne tuzo ya Hugo Award, ambayo ni tuzo muhimu zaidi kwa SF. Kati ya riwaya zake maarufu kuna Starship Troopers ya mwaka 1959, iliyoendelea baadaye kuwa msingi wa filamu na Stranger in a Strange Land ya mwaka 1961, Double Star ya mwaka 1956 na The Moon is a Harsh Mistress ya mwaka 1966. Pamoja na Isaac Asimov na Arthur C. Clarke anatajwa kuwa kati ya waandishi wakuu wa bunilizi ya kisayansi ya Marekani. The Heinlein Society site:RAH Heinlein Archives Robert & Virginia Heinlein Prize Centennial Celebration in Kansas City, July 7, 2007. Heinlein Nexus Archived 27 Oktoba 2020 at the Wayback Machine., the community continuation of the Centennial effort. 1952 Popular Mechanics tour of Heinlein's Colorado house. accessed June 3, 2005 Heinleinia.com, an interactive exploration of Heinlein's life and works Heinlein giving the Guest of Honor speech at the 34th World Science Fiction Convention, on YouTube Frederik Pohl kuhusu Working with Robert A. Heinlein Review & biographical essay on Heinlein by Lee Sandlin, Wall Street Journal, June 27, 2014.


Ubongo ndio kiini cha mfumo wa neva katika wanyama wote wenye ugwemgongo, na wengi wa wanyama wasio na ugwemgongo. Baadhi ya wanyama wasiositawi, kama vile konyeza na kiti cha pweza, wana mfumo wa neva uliogatuliwa bila ubongo, huku tipwatipwa wa bahari wakikosa mfumo wa neva kabisa. Katika wanyama wenye ugwemgongo, ubongo umo katika kichwa ukilindwa na mifupa ya fuvu na ukiwa karibu na viungo vya hisia za msingi yaani kuona, kusikia, kugusa, ladha na harufu. Ubongo unaweza kuwa changamani sana. Gamba la ubongo wa binadamu lina takribani neuroni bilioni 15-33, labda zaidi, kutegemea jinsia na umri, zilizounganishwa na takribani miunganiko ya sinapsi 10,000 kila mmoja. Kila milimita ya kizio cha ukubwa wa gamba la ubongo lina takribani sinapsi bilioni moja. Neuroni hizi huwasiliana na nyingine kwa njia ya fumwele ndefu za protoplazimu ziitwazo akzoni, ambazo hubeba mifuatano ya mipigo ya vichocheo vitwavyo matendo tarajiwa kuelekea sehemu mbali za ubongo au mwili na kulenga seli maalumu itakazovipokea. Ubongo hudhibiti mifumo mingine ya viungo vingine vya mwili, iwe kwa kusisimua misuli au kwa kusababisha kutolewa kwa kemikali kama vile homoni ambayo ni homoni ya pituitari.


Lugha za Kihindi-Kiajemi ni kundi kubwa zaidi katika familia ya lugha za Kihindi-Kiulaya. Zinajumuisha lugha za Kihindi-Kiarya na lugha za Kiajemi (Irani). Zinazungumzwa zaidi kwenye Bara Hindi na Nyanda za Juu za Iran. Hapo zamani zilitumiwa pia katika Asia ya Kati, mashariki mwa Bahari ya Kaspi . Kuna karibu lugha 221 za Kihindi-Kiarya (Indic), zenye jumla ya wasemaji zaidi ya milioni 800. Kibengali (lugha rasmi nchini Bangladesh; lugha rasmi ya jimbo la Bengala Magharibi nchini Uhindi) Kimarathi (lugha rasmi ya jimbo la nchini Uhindi) Kihindustani (kwa umbo la Kiurdu: lugha rasmi nchini Pakistan; lugha rasmi ya kieneo nchini Uhindi pamoja na Kihindi, aina nyingine ya Kihindustani) Kuna karibu lugha 86 za Kiajemi, zenye wasemaji kati ya milioni 150 hadi 200. Kiajemi (lugha rasmi nchini Iran; pia rasmi kwa jina la Dari nchini Afghanistan na kama Kitajiki huko Tajikistan) Kipashto (lugha rasmi nchini Afghanistan) Kikurdi (lugha rasmi katika eneo la Kurdistan nchini Iraq) Wasomi wengine huchukulia lugha za Kinuristani na Kibangani kama sehemu ya kikundi kidogo cha Kihindi-Kiarya, lakini wengine wanazichukulia kama vikundi viwili tofauti vya Kihindi-Kiajemi.


Uzamivu (pia PhD ambayo ni kifupi cha Kilatini "Philosophiae Doctor" yaani "Daktari wa Falsafa") ni shahada ya juu kabisa katika elimu. Inatolewa na vyuo vikuu baada ya digrii ya kwanza na shahada ya uzamili. Kwa kufuata tabia za lugha nyingine, jina daktari hutumiwa pia kama jina la heshima kwa mtu aliyepata shahada ya uzamivu. Katika nchi nyingi, mtu aliyepokea shahada ya uzamivu anaongeza cheo kabla ya jina lake kwa kifupi ambacho kimatifa ni "Dr.", kwa Kiswahili mara nyingi pia "Dkt." Ilikuwa desturi hadi leo kwamba mgombea wa uzamivu anaonyesha uwezo wake kwa kutunga tasnifu ambayo ni kitabu kamili. Siku hizi masharti ya tasnifu yanaweza kutimizwa pia kwa kutunga idadi fulani za makala zinazohitaji kupokewa na majarida ya kitaalamu ambamo zinachunguliwa na wataalamu wengine kabla ya kupokewa na kuchapishwa. Nje ya utaratibu wa kawaida kuna pia cheo cha "daktari wa heshima" (honorary doctorate); hutolewa kwa mtu anayetazamiwa kuwa na michango mikubwa kwa maendeleo ya sayansi fulani, elimu kwa jumla au kwa taasisi ya elimu. Mara nyingi hutolewa pia kwa sababu za kisiasa.


Sinema ya Simpsons ni filamu ya ucheshi ya Amerika ya 2007 iliyotegemea sinema ya uhuishaji ya muda mrefu The Simpsons. Iliyoongozwa na David Silverman, filamu hiyo inaigiza wahusika wa kawaida wa runinga wa Dan Castellaneta, Julie Kavner, Nancy Cartwright, Yeardley Smith, Hank Azaria, Harry Shearer, Tress MacNeille, Pamela Hayden, Russi Taylor, na Albert Brooks. Filamu hiyo inamfuata Homer Simpson, ambaye huchafua ziwa bila uwajibikaji huko Springfield, na kusababisha Wakala wa Ulinzi wa Mazingira kuufunga mji huo chini ya kuba. Baada ya yeye na familia yake kutoroka, mwishowe walimwacha Homer kwa ubinafsi wake na kurudi Springfield kuzuia uharibifu wa mji huo na Russ Cargill, mkuu wa EPA. Homer anafanya kazi kukomboa upumbavu wake kwa kurudi Springfield mwenyewe kwa kujaribu kuiokoa. Ingawa majaribio ya hapo awali ya kuunda filamu ya Simpsons yalifanywa, yalishindwa kwa sababu ya ukosefu wa maandishi marefu na wafanyikazi wa uzalishaji. Hatimaye mnamo 2001, watayarishaji James L. Brooks, Matt Groening, Al Jean, Richard Sakai na Mike Scully walianza kukuza filamu na timu ya uandishi iliyo na Brooks, Groening, Jean, Scully, Ian Maxtone-Graham, George Meyer, David Mirkin , Mike Reiss, Matt Selman, John Swartzwelder na Jon Vitti walikuwa wamekusanyika.


Pergamon (jina la leo kwa Kituruki Bergama; kwa Kigiriki: Πέργαμον; kwa Kilatini: Pergamum) ilikuwa mji wa Ugiriki ya Kale kwenye pwani ya magharibi ya Asia Ndogo katika Uturuki ya leo. Leo hii uko huko mji wa Bergama takriban kilomita 80 kaskazini ya Izmir. Wakati wa karne ya 3 na ya 2 kabla ya Kristo Pergamon ilikuwa mji mkuu wa milki iliyotawala sehemu kubwa za Asia Ndogo. Watawala wa nasaba ya Attalos walipamba mji kwa mahekalu na taasisi zilizoufanya kitovu cha utamaduni wa Kigiriki. Pergamon ilikuwa na maktaba kubwa ya pili katika dunia ya Mediteranea baada ya maktaba ya Aleksandria: inasemekana maktaba hii ilikuwa na vitabu vya miswada 200,000. Mfano mashuhuri wa utamaduni huu ni altari kubwa iliyochukuliwa na Wajerumani kutoka maghofu ya Pergamon wakati wa karne ya 19 na kupelekwa Berlin ambako makumbusho ya pekee yalijengwa kwa ajili ya altari hii. Pergamon inatajwa na kitabu cha Ufunuo katika Agano Jipya (Biblia ya Kikristo) kama mahali pa Kanisa lililoandikiwa barua kwa njia ya Mtume Yohane (2:12-17). Mfiadini Antipa wa Pergamo Tabibu Galenos Wikimedia Commons ina media kuhusu: Pergamon


Kanisa la kitaifa ni Kanisa la Kikristo linaloambatana na kabila au taifa fulani kiasi cha kuwa sehemu muhimu ya utamaduni wake. La kwanza lilikuwa Kanisa la Kitume la Armenia. Suala hilo lilijadiliwa hasa katika karne ya 19, wakati utaifa ulipostawi. Pamoja na hayo, aina hiyo ya Ukristo inadumu hai hasa Uingereza na Skandinavia, pengine kama dini rasmi ambayo nchi inaipa haki za pekee katika sheria zake Karl Barth alisema ni uzushi "kumtaifisha" Mungu wa Ukristo, hasa pale ambapo Kanisa la kitaifa linahimiza au kubariki vita dhidi ya mataifa mengine ya Kikristo, ilivyotokea katika Vita vya kwanza vya dunia. Dag Thorkildsen, "Scandinavia: Lutheranism and national identity" in World Christianities, c. 1815-1914, vol. 8 of The Cambridge history of Christianity, eds. Sheridan Gilley, Brian Stanley, Cambridge University Press, 2006, ISBN 978-0-521-81456-0, pp. 342–358. Shadid, W. A. R. (1 January 1995). Religious Freedom and the Position of Islam in Western Europe. Peeters Publishers, 11. ISBN 9789039000656. “Denmark has declared the Evangelical Lutheran church to be that national church (par. 4 of the Constitution), which corresponds the fact that 91.5% of the population are registered members of this church.


Didake (yaani Mafundisho) ya Mitume Kumi na Wawili ni kimojawapo kati ya vitabu vya kale zaidi vya Ukristo, ambavyo viliandikwa na Mababu wa Kanisa na vinapatikana nje ya Biblia. Kinakadiriwa kiliandikwa kati ya mwaka 70 na 150 BK katika mazingira ya Syria. Mwandishi wake hajulikani. Kitabu kilipatikana tena mwaka 1873 huko Yerusalemu. Lengo lake ni malezi ya Kikristo, yaani kupokeza mafundisho ya Mitume kwa katekesi juu ya maadili inayotofautisha "njia ya mauti" na "njia ya uzima", ikiwa na orodha ya vilema na maadili mema, ikifuatwa na matini ya liturujia na taratibu kuhusu ubatizo na ekaristi. Tunakushukuru, Baba yetu, kwa mzabibu mtakatifu wa Daudi mtumishi wako, uliotujulisha kwa njia ya Kristo Mwanao. Utukufu ni wako hata milele… Kama vile mkate huu uliomegeka ulitawanyika vilimani, nao kisha kukusanywa umekuwa kitu kimoja, vivyo hivyo Kanisa lako likusanywe toka mipaka ya dunia katika ufalme wako: kwa kuwa utukufu na nguvu ni vyako kwa njia ya Yesu Kristo hata milele… Tunakushukuru, Baba mtakatifu, kwa ajili ya jina lako takatifu, ulilolifanya likae mioyoni mwetu, na pia kwa ajili ya ujuzi, imani na uzima usio na mwisho ulivyotufunulia kwa njia ya Yesu Mwanao.


Picha:Toshiro Mifune in Rashomon 2.jpg Toshiro Mifune (1 Aprili 1920 – 24 Desemba 1997) alikuwa mwigizaji na mwongozaji wa filamu wa Japani. Filamu nyingi za Mifune zilikuwa maarufu sana nchini humo na kupendwa na watu wengi duniani kote. Wikimedia Commons ina media kuhusu: Toshiro Mifune Toshiro Mifune kwenye Internet Movie Database


Jack the Ripper ni jina la kumtaja muuaji asiyejulikana kwa jina halisi ambaye aliua kinyama malaya angalau watano mjini London wakati wa mwaka 1888. Mauaji yote yalitokea katika mtaa wa Whitechapel kuanzia 31 Agosti hadi 9 Novemba 1888. Wakati ule barua zilifika magazetini na katika ofisi za polisi ambako waandishi walijivuna kuwa mtendaji wa mauaji haya na mwandishi mmoja alitia sahihi "Jack the Ripper". Magazeti yaliandika mengi juu ya mauaji ya mfululizo yaliyofanana na hivyo jina la "Jack the Ripper" lilikuwa maarufu sana. Majina mengine yaliyotumiwa wakati ule ni "Whitechapel Murderer" na "Leather Apron" (yaani "aproni ya ngozi") lakini umaarufu wa "Jack the Ripper" umebaki hadi leo. Wakati ule London ilikuwa mji uliokua haraka sana. Sehemu ya Whitechapel ilikuwa n]]a wahamiaji wengi kutoka Ulaya bara hasa Ulaya ya Mashariki na kati yao Wayahudi wengi waliokimbia mashambulio ya pogromu dhidi ya Wayahudi katika Urusi. Wengi walikuwa maskini waliokosa makaazi na kulala katika mabweni ya kukodi. Uhalifu na wizi zilitokea kwa wingi katika mazingira haya. Wanawake wengine kati ya wahamiaji walitafuta riziki kwa njia ya umalaya. Taarifa za mashambulio dhidi ya wanawake zilizidi.


Sarafu (kar. صرافة badilisha) ni kipande cha metali iliyotolewa na serikali ya nchi kama namna ya pesa. Mara nyingi sarafu ina umbo la duara kama kisahani. Kuna pia sarafu za pembe tatu, pembe nne au pembe zaidi. Zamani sarafu ilikuwa umbo la kawaida ya pesa. Sarafu za kwanza zinazojulikana dunia zimepatikana kutoka Lydia katika Anatolia ya Magharibi iliyokuwa wakati ule sehemu ya utamaduni wa Wagiriki wa Kale. Sarafu zilitengenezwa hasa kwa kutumia metali ya thamani kama dhahabu na fedha, pia ya shaba na wakati mwingine ya chuma. Thamani ya sarafu ililingana na kiasi fulani cha metali hizi. Siku hizi sehemu kubwa ya fedha inatolewa kama noti yaani kama karatasi. Karibu popote duniani sarafu hutumika kwa ajili ya pesa ndogo tu. Isipokuwa sarafu za dhahabu zinatolewa kwa idadi ndogo hasa kwa ajili ya watu wanaopenda kukusanya aina mbalimbali za sarafu zenye thamani ingawa hazitumiki kama pesa ya kulipia. Dariki ya Uajemi, mnamo 490 KK Tetradrachmi kutoka Athini, Ugiriki ya Kale, mnamo 480-420 KK. Sarafu ya shaba iliyotolewa na Antiochus IV Epiphanes, karne ya 2 KK Sarafu ya shaba kutoka nasaba ya Han nchini China, mnamo karne ya 1 KK.


Wayahudi (kwa Kiebrania יְהוּדִים, Yehudim) ni kundi la kikabila na la kidini lenye asili yake katika eneo la Israeli ya Kale (Mashariki ya Karibu). Kabila la Kiyahudi, taifa la Kiyahudi na dini ya Kiyahudi, yote yana uhusiano wa karibu sana, kwa sababu Uyahudi ndio dini ya jadi ya watu wa taifa la Kiyahudi Wanaogeuka kuwa Wayahudi, ambao hadhi yao kama Wayahudi katika kabila la Kiyahudi ni sawa na wale ambao wamezaliwa kuingia kabila hilo, wameingizwa ndani ya kundi la watu wa Kiyahudi tangu kale. Katika utamaduni wa Kiyahudi, ukoo unarudi nyuma hadi kwa mababu wa Biblia kama vile Abrahamu, Isaka, Yakobo na wanae 12 katika milenia ya 2 KK. Wayahudi wanapatikana hivi kwenye mabara ya Dunia (mnamo 2018): pamoja na Israel; watu katika maeneo ya Urusi na Uturuki yaliyoko katika Asia, wanahesabiwa katika jumla ya Ulaya. Pamoja na Australia na Nyuzilandi. Mnamo mwaka 2018 walikuwepo Wayahudi milioni 14.6 duniani. Hii inalingana na asilimia 0.19 ya watu wote duniani. Walio wengi wako katika nchi za Israel na Marekani. Kutokana na harakati za kuhama, uenezi wa Wayahudi wakati wa karne ya 20 ulikuwa na mabadiliko mengi.


Dante Terrell Smith (amezaliwa tar. 11 Desemba 1973) ni jina la kutaja mwigizaji na MC kutoka nchini Marekani. Anafahamika zaidi kwa jina lake la kisanii kama Mos Def na Yasiin Bey. Alianza kazi zake muziki wa hip hop akiwa na kundi la Urban Thermo Dynamics, ambamo aliweza kuonekana katika albamu za Da Bush Babees na De La Soul. Akiwa na Talib Kweli, ameanza kundi la Black Star, kundi ambalo limetoa albamu ilkiyokwenda kwa jina la Black Star mnamo mwaka wa 1998. Alikuwa chachu kubwa wa hip hop chipukizi wa miaka mwishoni mwa miaka ya 1990 wakati yupo na studio ya Rawkus Records. Akiwa kama msanii wa kujitegemea, amefanikiwa kutoa albamu kadhaa ambazo ni Black on Both Sides mnamo 1999, The New Danger mnamo 2004, True Magic mnamo 2006, na The Ecstatic iliyotoka mnamo mwaka wa 2009. Ijapokuwa awali alitambulika kwa kazi zake za muziki ambazo amezitoa, lakini tangu mwanzoni mwa miaka ya 2000, kazi nyingi za Mos Def katika chideo zimemfanya awe rapa pekee aliyeweza vyema katika kazi zake za uigizaji. Anafahamika zaidi kwa kucheza kwake kama Brother Sam katika igizo la Kimarekani la Dexter.


Arusi ya Kana iliyo maarufu ni ile ambayo waliihuduria Bikira Maria na Yesu Kristo pamoja na wanafunzi wake kama inavyosimuliwa na Injili ya Yohane (2:1-11) . Divai ilipokwisha, Bikira Maria alimhimiza mwanae ajihusishe, ikawa hivyo kwamba Yesu alifanya muujiza wake wa kwanza kwa kugeuza mapipa ya maji kuwa divai bora akidhihirisha utukufu wake hata wanafunzi wake wakamuamini . Umuhimu wa tukio hilo ni hasa kwamba ni ishara ya Yesu kuwa bwanaarusi anayemleta Roho Mtakatifu kwa wingi kuwe na furaha katika utimilifu wa Agano Jipya (divai) badala ya hatua ya maandalizi ya Agano la Kale (maji). Arusi ya Kana imechorwa mara nyingi katika historia ya sanaa.


Alexander Rae "Alec" Baldwin III (amezaliwa tar. 3 Aprili 1958) ni mwigizaji wa filamu na mchekeshaji kutoka nchini Marekani. Cats & Dogs The Cat in the Hat 30 Rock Alec Baldwin at the Internet Movie Database


John Lennon (9 Oktoba 1940 – 8 Desemba 1980) alikuwa mmojawapo wa wanamuziki wanne wa bendi moja hodari iliyoitwa "The Beatles". Yeye alikuwa Mwingereza. Mke wake alikuwa Yoko Ono. Lennon aliuawa kwa kupigwa risasi mlangoni mwa nyumbani kwake jijini New York akiwa na umri wa miaka 40 tu. Wikimedia Commons ina media kuhusu: John Lennon


Kiwarlpiri ni lugha ya Kipama-Nyungan nchini Australia inayozungumzwa na Wawarlpiri katika jimbo la Northern Territory. Katika sensa ya mwaka 2006, idadi ya wasemaji wa Kiwarlpiri ilihesabiwa kuwa watu 2510. Kufuatana na uainishaji wa lugha kwa ndani zaidi, Kiwarlpiri kiko katika kundi la Kingarga. lugha ya Kiwarlpiri kwenye Multitree makala za OLAC kuhusu Kiwarlpiri lugha ya Kiwarlpiri katika Glottolog lugha ya Kiwarlpiri katika Ethnologue